text:
The content originally appeared on: Diario
Famia a bin duna sugerencia
ORANJESTAD (AAN): Un famia kende recien a tuma un vuelo den oranan di mainta for di Bogota pa Aruba, a acerca DIARIO pa asina duna un splicacion riba e nivel di stress cu nan a topa cune pa asina por a subi nan avion pa bin rumbo e isla aki bek.
E cabayero a splica cu e vuelo ta sali 7:30 am, y tur hende ta dunabo recomendacion pa bo percura pa bo tey na Aeropuerto di Bogota como 3 ora prome cu esaki.
“Mi tin di avisa tur hende cu ta bayendo Colombia, pa por fabor tuma bon nota cu esaki no ta cuadra mas,” e cabayero a indica na DIARIO.
“Aworaki e mihor sugerencia ta pa bo yega 4 ora prome cu vuelo na Aeropuerto di Bogota”.
Den nan caso, nan a yega pa 4:30 am pa e vuelo aki na Aeropuerto. Pa nan sorpresa, e fila pa bo check-in ta asina largo. “E rijnan ta asina largo, pues a dura masha hopi mes pa nos porfin a yega na e counter y check-in y entrega nos maletanan,” e pasahero a bisa.
Rij mas largo ainda pa Security: Ora cu nan a caba di check-in y ta bayendo pa pasa door di Security pa revisa nan carry-on y tur cos riba nan curpa, nan a spanta. E rij di esaki tabata hopi largo mes.
E momento ey ya caba tabata 6:10 am, y casi e rij no ta move den e Aeropuerto. Pasaheronan zundrando paki-paya, y djis bo tin di keda hopi largo para pa move poco-poco bay dilanti.
“Nos a mira algun pasahero ta yora di berdad, pasobra bo ta tende nan ta keha cu nan lo bay perde nan vuelo,” e cabayero a indica na DIARIO.
“Nos a keda cla te banda di 7:15 am, y pa colmo e avion ta poni na un Gate Number masha leu mes. Nos mester a core y dal un looppas constant pa por a yega na e porta. Nos tabata e ultimo pasaheronan cu a subi e avion.”
Debi na esey, nan no a ni haya chens di cumpra desayuno, of souvenirs, keshi, algo di Duty Free, y nada.
Pa e motibo ey, e famia ta sugeri tur hende cu tin di acudi na Aeropuerto El Dorado na Bogota, pa por fabor yega kizas 4 ora adelanta. Pues envez di yega 4:30 am, mihor bo yega 3:30 am, pa asina bo ta mas safe.
Manera ta conoci, no ta Aeropuerto di Bogota so tin problema cu rij largo e dianan aki. Informe a mustra cu e.o. Aeropuerto di Miami, Aeropuerto di Atlanta, y lo peor aworaki ta Aeropuerto di Schiphol (Amsterdam) cu tin rij sin stop di hende pa pasa door di Security.


c: text/html

text:
August 11, 2022
ORANJESTAD – It is with great pride and much pleasure that Aruba Airport Authority N.V. (AAA) can officially announce the addition to an existing European route out of the United Kingdom. Starting in March of 2023 we will be able to also welcome -British Airways with a twice weekly service out of London Gatwick airport next to our current partner TUI UK who operates seasonal service out of this gateway.
British Airways will fly to Aruba year-round, on Thursday and Sunday, with a stop in Antigua. The LGW-AUA flight will be operated on a 336-seat Boeing777-200ER, offering 32 Club seats, 52 World Traveller Plus and 252 economy seats.
AAA, whilst working closely on this with the Aruba Tourism Authority, has been in talks with British Airways since 2015 during various routes conferences and at their head quarters in London. During the past 10 months these talks, and subsequent negotiations intensified and have now crystalized in being able to announce this service today.
Flight details
At the moment our market in Europe is being served by KLM and TUIFly Netherlands both operating out of Amsterdam and also TUI Airways limited out of London Gatwick. Currently the European market share represents 8% of the total amount of passengers that are handled at AUA Airport with 44 flights in the month of July adding up to a total amount of seats of 16,443 for this month. KLM operates 7 flights each week, TUI NL 3 flights and TUI UK 1 flight, being a seasonal operation.
London Gatwick Airport (LGW) is a major international airport located near Crawley, West Sussex, England, approximately 29 miles (47 km) south of Central London. LGW has handled 6.9 million pax in 2021 and pre-covid handled over 46 million. Gatwick was the world’s first airport to have a direct mainline train link with a dedicated railway station connecting to more stations than any other European airport station. Time by rail to central London is 30 minutes with trains running every three minutes.
British Airways is a global airline, bringing people, places and diverse cultures closer together for more than 100 years. Serving their community and planet is at the heart of everything they do and are venturing into exciting sustainability initiatives. At British Airways, they are on a journey to create a better, more sustainable future and call this their “BA Better World” initiative. British Airways operates one of the largest and the most modern fleets of any airline in the world with aircraft such as the B777-200ER used for the Aruba route, B777-300, Airbus 350-1000 and Airbus 280-800 and many more. Currently British Airways serves the following destinations in the Caribbean region: Antigua, Bahamas, Bermuda, Barbados, Cayman Islands, Dominican Republic, Jamaica, Grenada, St. Kitts, St. Lucia and Trinidad and Tobago. The total amount of flights operated weekly into the Caribbean are 70 with a total seat capacity of 21,083 seats.
Mr. Joost Meijs, Chief Executive Officer of AAA commented: Another milestone for the island’s tourism industry with a direct year-round scheduled service between London Gatwick Airport and Aruba. The introduction of this direct service is a goal we have long been working towards and we are thrilled that our air service development efforts have borne fruit. In a highly competitive arena, it is essential to have a direct year-round scheduled service and easy connections from major markets. This is a real team effort, and I am convinced that it will become a success!
AAA is proud to also report that for this year a total of 777,826 outbound passengers were handled at AUA Airport whilst 101,791 of these passengers were from Europe. Europe represents a total market share of 14% of all the arriving passengers. Overall, when looking at all markets served by AUA Airport, a recovery of 91% has been enjoyed up to now versus 2019. In July alone a recovery of 99% was reached versus the same month in 2019. The current market share per airline for Europe is now 66% KLM, 21% TUI and 12% TUI UK.
Papiamento
Aruba ta e prome isla den Caribe Hulandes pa conta cu servicio regular di British Airways
Zomer 2023 ta cuminsa cu dos vuelo semanal
ORANJESTAD – Cu gran orguyo y hopi satisfaccion Aruba Airport Authority N.V. (AAA) por anuncia oficialmente un opcion mas riba e ruta Europeo existente for di Reino Uni. Cuminsando den zomer 2023 lo yama bonbini tambe na British Airways cu su servicio di dos vuelo pa siman for di aeropuerto London Gatwick Airport, banda di nos socio actual TUI UK cu ta opera un servicio temporal for di e punto di acceso aki.
British Airways lo bula pa Aruba durante henter aña riba Diahuebs y Diadomingo cu un stop na Antigua. E vuelo LGW-AUA lo wordo opera cu un Boeing 777-200ER equipa cu 336 asiento, brindando 32 asiento Club, 52 World Traveller Plus asiento y 252 asiento economy.
Aeropuerto di Aruba, den colaboracion cu Aruba Tourism Authority, ta den combersacion cu British Airways desde aña 2015 durante varios conferencia di ruta y na nan oficina principal na London. Durante e ultimo 10 luna, e reunionnan y negociacionnan posterior a intensifica y awor a cristalisa cu por anuncia e servicio aki.
Detayenan di e buelo
Na e momento aki e mercado di Europa ta conta cu servicio di KLM y TUIFly Netherlands, ambos operando for di Amsterdam y tambe TUI Airways cu servicio di temporada durante zomer so for di London Gatwick. Actualmente e mercado Europeo ta representa 14% (YTD July 2022) di e cantidad total di pasahero cu Aerouerto di Aruba ta procesa den 44 vuelo pa luna di juli cu a suma un total di 16.443 stoel. KLM ta opera shete vuelo y TUI NL tres vuelo pa siman, mientras cu TUI UK tin un vuelo operacional temporal.
London Gatwick Airport (LGW) ta un aeropuerto internacional grandi situa cerca di Crawley, West Sussex, Inglatera, aproximadamente 29 miya (47 km) pazuid di London central. LGW a maneha 6.9 miyon pasahero na aña 2021 y prome cu Covid a maneha riba 46 miyon. Gatwick tabata e prome aeropuerto pa tin un conexion di trein principal cu su mesun stacion conectando cu mas stacion di aeropuerto na Europa. Ta tuma 30 minuut pa yega centro di London den trein cu ta sali cada 3 minuut.
British Airways ta un aerolinea global, treciendo hende, luga y culturanan diverso mas cerca di otro pa mas cu 100 aña. Sirbi nan comunidad y nos planeta ta central den tur loke nan ta haci y ta adopta iniciativanan emocionante di sostenibilidad. Na British Airways nan ta na caminda pa crea un futuro mas sostenibel y ta yama esaki nan iniciativa “BA Better World”. British Airways ta opera un di e flotanan mas grandi y moderno di cualkier aerolinea na mundo cu avionnan manera e B777-200ER uza den e ruta pa Aruba, e B777-300, e Airbus 350-1000, e Airbus 280-800 y hopi mas. Actualmente British Airways ta sirbi e siguiente destinonan den e region Caribense: Antigua, Bahamas, Bermuda, Barbados, Islanan Caiman, Republica Dominicana, Grenada, St. Kitts, St. Lucia y Trinidad & Tobago. Nan ta opera no menos di 70 vuelo semanal pa Caribe, cu un capacidad total di 21.083 stoel.
Oneworld ta un aliansa di aerolineanan di clase mundial, comprometi den provee un nivel di servicio halto y combiniente den no menos di 900 destinacion den mas cu 170 pais rond mundo. Pasaheronan ta gosa di un lista di previlegio y recompensa di tur aerolinea participante y sin lubida acceso na riba 620 sala VIP na aeropuerto. E aerolineanan miembro di e aliansa aki ta Alaska Airlines, American Airlines, British Airways, Cathay Pacific, Finnair, Iberia, Japan Airlines, Malaysia Airlines, Qantas, Qatar Airways, Royal Air Maroc, Royal Jordanian y SriLankan Airlines.
CEO di AAA, Joost Meijs, a comenta: Otro logro pa e industria turistico di nos isla cu un servicio permanente entre London Gatwick Airport y Aruba. E introduccion di e servicio directo aki ta un obhetivo cu nos a bin ta traha riba dje y ta encanta cu e esfuerso pa desaroyo di servicio ta duna resultado. Den un sector hopi competitivo, ta esencial pa tin un servicio directo durante henter aña y conexion facil for di mercadonan grandi. Esaki ta un trabou den ekipo y mi ta convenci cu e lo bira un exito!”
Aruba Airport ta orguyoso di por raporta cu e aña aki, di januari pa juli, a conta un total di 775,926 ‘outbound passenger’, mientras cu e procesa un total di 106,791 pasahero for di Europa. Riba su mes Europa awendia ta representa 14% di tur e pasaheronan cu ta yega Aruba. Generalmente, si conta tur mercado hunto, e aeropuerto di Aruba a recupera di januari pa juli 2022 na 91% compara cu aña 2019. Luna di juli so por bisa cu Aruba a recupera 99% den comparacion cu tres aña pasa. E reparticion di mercado total di e areolineanan for di Europa awor ta KLM 66%, TUI NL 21% y TUI UK 12%.

robotstxt: allowed

filter: keep


text:
Durante un enkuentro ekstraordinario di ‘Centraal Georganiseerd Overleg in Ambtenarenzaken’ (CGOA) tené na Base di Marina Parera, Gobièrnu i sindikatonan di trahadónan di Gobièrnu a firma un akuerdo, riba Djaluna 7 di febrüari ultimo; esaki tabata pa formalisá e deskripshon i evaluashon di funshonnan di e ámtenarnan ku ta laborá na e basenan di Wardakosta na Kòrsou. Ku esaki e formashon di personal di Wardakosta empleá na Kòrsou a keda formalisá. Na e okashon aki tambe tabatin presente algun invitado.
Na nòmber di Gobièrnu e akuerdo a keda firmá pa Minister Ornelio (‘Kid’) Martina di (Bestuur, Planning en Dienstverlening (BPD)’ Direktorado Planifikashon i Servisio i e Sindikatonan di Gobièrnu STrAF, ABVO, NAPB, SAP i SITEK, kual ta uní den e Komishon Sentral di Sindikatonan (Centrale Commissie van Vakbonden (CCvV).
Tantu Minister Martina komo señor Abrahams, ku a keda apuntá komo orador di CCvV pa e akontesimentu speshal aki, a enfatisá e importansha di formalisashon di e posishon hurídiko di personal di Wardakosta. Presidente di CGOA Richard Begina, a felisitá e partidonan ku e paso importante aki i Direktor di Wardakosta Frank Boots, a vosiferá su apresio pa e hecho ku partidonan, despues di a negoshá pa años a logra akordá i firma e kombenio.


text: Diadomingo madruga a drenta informe di un dama cual polis mes di baina por a compronde di cu dilanti of ta paden lo tin un persona na blanco bisti y cu ta menasando hende, mesora a dirigi patruyanan na e sitio. Na yegada di e patruya nan a nota cu Lekker mes ta sera y no tin ningun hende dilanti e lugar. Banda pabao tabata tin algun hende pero esaki ta trata di un accidente chikito unda cu un auto a dal un otro auto staciona pero nan mes a keda di regla esey. Polis en todo caso no a logra haya ni topa ningun di e 2 spiritonan ey.


text:
Ref di koral
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Un ref di koral ta un struktura submarino ku ta traha di kalki. Koral ta kolonia di animal chikitu ku ta wordu haña den awanan tropikal ku ta kontene tiki nutriente. Mayoria ref ta wordu traha di koral duru ku ta formá dor di polip ku ta biba huntu den grupo. E polipnan nan ta traha un skelet duru ku ta sirbi pa proteha e kurpa di kada polip. Ref ta krese miho den awa kayente ku ta haña hopi solo, ku ta kla i no muchu profundu.
Tin biaha wordu yama mondi bou'i awa ref di koral ta un di e ekosistemanan di mas riku na mundu. Nan ta okupa menos ku 1% di e superfisio di tera, ongeveer mitar e area di Fransia. Pero nan ta sirbi komo kas pa 25% di tur bida di laman.
Formashon[editá | editá fuente]
Mayoria ref di koral a wordu forma despues di e delaster periodo glasial ora e eis a dirti i sambuya un parti di e kontinentenan. Esaki kemen ku mayoria ref ta menos ku 10.000 aña bieu. Ora e ref nan establisá nan mes riba rant di laman nan ta krese bai ariba, manteniendo e nivel ku e superfisie di awa ta hisa. Si nan no por hasi esaki nan ta haña muchu awa riba nan anto ta muri pasobra nan no ta haña suficiente solo pa sigui sobrevivi.


text:
E beneficionan di yuna por inclui reduci e inflamacion stimula e funcionamento cognitivo, regula e nivelnan di sucu den sanger, mehora e salud di curason y yuda perde peso.
Pa yuna di forma sigur y eficaz, pa obtene e beneficionan di salud, bo mester papia er over cu bo dokter di antemano, specialmente si tin un afeccion manera diabetes.
E articulo aki a wordo revisa medicamente door di Samantha Casstty, MS, RD, experto den nutricion y bienestar cu un practica priva cu sede den e ciudad di New York.
Hopi hendenan den tur parti di mundo ta yuna door di rasonnan religioso y cultural, tambe ta existi beneficionan comproba pa e salud di practica, semper si ta haci’e den manera sigur.
Kico ta yuna?
E yuna ta ora bono come durante un cierto periodo di tempo. Si bo ta yunando pa motibo di salud, ainda bo por bebe awa of koffie. Tin hopi tipo diferente di yuna, Andrew Wang ta bisa, MD, PhD, profesor di inmunobiologia den e scol di Medicina di Yale.
E tipo nan principal di yuna ta :
Agudo : Ora bo ta yuna durante un periodo prolonga di tempo bes en cuando
Cronico : Ora bo ta yuna den e mesun cantidad di tempo tur dia
Intermedio : Ora bo ta sigui un orario di yuna di dianan y dianan off
Intermedio cronico : Ora bo ta sigui un orario di yuna di manera constante
Beneficio di yuna
E yuna tin hopi beneficionan pa salud fisico y mental. Akinan tin 5 beneficionan di yuna y con nan por traha.
1)E yuna te reduci inflamacion
Un di e beneficionan mas principal di yuna ta cu e por reduci e inflamacion. E inflamacion ta e contesta natural di bo curpa na e infeccionnan y generalmente ta disparce despues cu bo celulanan daña ta cura. Sin embargo, ora bo curpa ta sufri di stress, oxidativo, un proceso causa door di acumulacion di radical nan liber, por dentra na un estado di inflamacion cronico.
Esaki ta debe na cu e radical nan aki, cu por promove tanto manera fuentenan externo como e contaminacion den proceso corporal manera e digestion, ta cuminsa actua y ataca e celulanan y esunnan tambe cu ta sano.
E inflamacion cronico por daña celula,organonan sano y ta asocia cu hopi enfermedadnan mas , inclui atakenan di curason y accidentenan celebral.
Tin varios formanan na cu e yuna por reduci e inflamacion cu e curpa. Prome, ora bo curpa ta den yuna, e no por converti e glucos di alimentonan den energia, Wang ta bisa.
En cambio, bo curpa mester siña di un fuente di energia alternativo yama curpa ketonico, cu ta preveni di e acidonan di vet. Bo curpa ta produci menos radical nan liber ora e ta kima ketones, loke por yuda reduci e inflamacion.
E yuna por tambe reduci inflamacion na disminui e cantidad di monocitonan, un tipo di globulo blanco inflamatorio. Un estudio chikito di 2019 den humano y ratonan, a haya cu e yuna den corto plaso 19 ora a reduci significativamente monocitonan den e circulacion.
Yuna ta stimula e funcionamento cognitivo
Ora nos bira grandi, nos organonan ta sensitivo na e inflamacion cronico denomina “inflamacion” Wang ta bisa. E inflamacion cronico por contribui den e deterior cognitivo y na demencia potencialmente debi na acumulacion di placa den e celebro. E yuna ta yuda pa contraresta esaki y reduci e inflamacion, Wang ta bisa.
Ta existi un cuerpo di investigacion cu ta sugeri cu e yuna por preveni e desaroyo di enfermedad di alzheimer den animalnan. Si ta bon e investigacion ainda no a ser realisa den algun humanonan, un estudio di 2019 a ser haya cu e yuna intermedio por retrasa e deterior cognitivo y mehora e sintomanan di enfermedad di Alzheimer den ratonan.
E beneficionan cognitivo di yuna no ta limita den e hendenan grandi. Un estudio chikito di 2016 a prueba cu esunnan cu ta hisa pesonan pisa aficciona despues di un yuna di 48 ora y a descubri cu e yuna ta mehora e flexibilidad mental, cu a ser defini manera su capacidad pa cambia di tarea di manera lihe y eficiente.
E yuna ta regula e nivelnan di sucu den sanger
E yuna tambe por regula e nivelnan di sucu den sanger. Mantene un nivel normal di sucu den sanger ta importante pa protege contra enfermedadnan manera diabetes tipo 2 .
E sucu den sanger ta aumenta, ora bo ta come pa loke naturalmente ta cay den yuna, Wang ta bisa. Sin embargo, bo curpa lo evita cu e nivel di sucu den sanger ta baha demasiado na produci glucosa. Esaki ta mantene bo sucu den sanger na nivelnan saludabel, cu ta considera riba di 70 mg/dl.
Un estudio chikito na 2019 di homber den riesgonan di diabetes tipo 2, a haya cu restringi e alimentacion na un bentana di 9 ora, yama yuna intermedio, a yuda mehora e tolerancia na glucosa. Si tin diabetes, consult’e cu un medico prome cu bo haci e yuna, ya cu e por aumenta e riesgo di cetoacidos di diabetico pa esunnan cu ta traha insulina pa trata di diabetes.
Yuna ta mehora salud di curason
Si e investigacion ta bon tocante e tema aki ta limita, Wang ta bisa cu e ta rasonabel supone cu e yuna ta mehora e salud di curason na reduci e inflamacion y protege contra diabetes, cu ta factornan di riesgonan di atake cardiaco y accidentenan celebral.
Un estudio chikito na 2012 a examina con antecedentenan di enfermedad cardiaco cu tabata yuna di forma intermedio durante Ramada. Despues cu a termina e yuna, tabata tin un señora den un su punto di riesgo di enfermedad coronaria na 10 aña y un reduccion den otro factornan di riesgo cardiaco mane ta e perfil di lipido, e presion aterial sistolico y e peso.
Yuna ta yuda cu perdemento di peso
Yuna ta yuda bo perde peso na restringi e cantidad di calorianan cu ta consumi. E yuna intermedio ( come cuminda den un periodo di 8 ora, den orario nan trempan di bo dia ) ta yuda cu e perdemento di peso, na mantene e nivelnan di sucu den sanger mas abou den anochi ora bo ta menos activo.
Sin embargo, ta existi evidencia mixto con respecto na cu e yuna ta yuda bo baha di peso den un manera mas efectivo cu un dieta restringi den calorianan. Un revision di 2015 a ser haya cu e yuna intermedio ta conduci na e perdida di peso y e participantenan generalmente ta perde banda di 7 na 11 liber den 10 siman.
Sin embargo, otro estudionan a haya cu e yuna intermedio y e restriccion di calorianan ta igualmente efectivo pa yuda e personanan perde peso. Si bo ta buscando perde peso, papia cu bo medico tocante e miho metodo pa abo.
Con pa haci yuna den un manera sigur
E temponan di yuna por varia significativamente. Si ta bon e yuna intermedio generalmente ta implica yuna durante aproximadamente 16 ora den un dia, e yuna mas prolonga por varia den 24 te cu 72 ora.
No tin un cantidad di tempo magico pa loke bo mester yuna, Wang ta bisa. e miho cos cu bo por haci ta scucha di bo curpa y determina ki tipo di yuna ta funciona pa bo. Si bo ta sinti nervioso, cu gana di saca, of kier cay flau durante yuna, Wang ta bisa cu bo mester considera di kibra e yuna.
Hendenan cu no por haci yuna
Si bo ta na estado
Ta duna pecho
Tin un historia di un eating disorder
Si ta sufri di presion of diabetes
Tambe mester ta riba di 18 y preferibel consulta cu bo dokter prome
E yuna por ofrece bo beneficionan pa salud, manera reduci inflamacion, mehora bo salud di curason y mehora e funcionamento cognitivo.
Sin embargo, e yuna no ta recomendabel den cierto personanan y pasa hopi tempo sin come por ta algo perhudicial. Si bo ta interesa den haci yuna, ta importante pa scucha Semper na bo curpa y puntra un medico prome pa ta sigur di haci’e.


text:
KRALENDIJK – Djadumingu tras di lomba a organisá e aktividat kaminda ta rekonose i entrega plaka di mérito na deportistanan di Boneiru ku mas a destaká durante 2019. Ta trata di e programa na Radio Vos di Boneiru Deporte 94.7 FM presentá pa Wotty Emerenciana. A inisiá e programa ku Erica Mercera organisadó di deportista di luna, ku a yama tur presente bon bini. Diputado di deporte James Kroon tabata presente i tambe a papia i a menshoná ku ta hopi bon trabou organisando e aktividat kaminda ta trese deportistanan den lus. Despues a kontinuá ku entrega di plaka di mérito pa deportistanan di luna di 2019.
Iriah White –Yudo. Dejan Francees-Tenis. Roel Scherptong –landamentu. Faricha Bergman-landamentu. Nozai Thomas- Biar. Fittipaldi Pietersz-Dragrace. Terence Clappers-Windsurf. Jamal Silberie-Karate. Rucaidijn Janga-Futbol. Jamyson St. Jago-Futbol. Chenice Bergman-Landamentu i Davidlee Winklaar-Kick Boxing.
Deportista nashonal a resultá Chenice Bergman i internashonal Davidlee Winklaar.
Talento di 2019 a resultá Rucaidijn Janga. Prospekto di 2019 Dejan Francees. Ekipo di 2019 ta Vespo Rad Star U-7 i direktiva di aña 2019 FEBIBO, e organisashon di biar. Danki na Charlisa Regalis, kende a saka potrèt di e aktividat.


text:
Kralendijk, 25 di òktober 2021. E buki ‘Monument Bonaire’ di Wilna Groenenboom ku 300 página i 640 foto ta e promé buki di referensia amplio tokante estilonan di konstrukshon di e patrimonio di konstrukshon na Boneiru. E outor ta spera ku e buki akí ta duna un kontribushon na mantenshon di e patrimonio presioso akí di e isla. E outor ta presentá su buki di foto e siman akí na públiko.
E promé parti di e buki ta duna un bista di shete estilo di konstrukshon lokal, te mas o ménos 1970. Ku esei ta deskribí un periodo di mas o ménos dosshen aña, ilustrá ku foto pretu ku blanku bieu i foto di koló kontemporáneo. Huntu ku kada estilo di konstrukshon tin un pintura tékniko. Banda di deskripshon general pa kada estilo di kontrukshon, hopi biaha kas,e outor literalmente i figurativamente a skohe ún edifisio. Tin biaha hasta ta duna nos un bista paden di kas.
E di dos parti ta konta mas tokante funshon i uso di e edifisionan. E ta trata konstrukshonnan di gobièrnu, manera Fort Oranje, Mangazina di Rei i e hòspital bieu. Tambe e ta trata e diesdos lanthùisnan di Boneiru. Naturalmente misa i skol no por keda afó. E relashon di hopi aña ku laman ta bini dilanti den un parti tokante torno, e plasa di piská pintoresko i algun otro edifisio.Un lista detayá i ilustrá di material di konstrukshon i téknika di konstrukshon ta forma e parti final. Un resúmen históriko ta pone desaroyo di e estilonan di konstrukshon den perspektiva di historia di e isla.
E buki ta destiná pa tur hende ku ta sinti nan mes atraé na e kasnan i otro edifisionan karakterístiko di Boneiru i ke sa mas di eseinan. ‘Monument Bonaire’pa gran parti ta na dos idioma: hulandes i ingles. Un parti chikitu, pero esensial, di e buki ta skirbí na papiamentu.
Wilna Groenenboom ta presentá i firma su buki djárason 27 di òktober for di 19.30 na Captain Don’s Habitat.
Monument Bonaire’ ta un publikashon di Blue Jay Holding BV. A realisá e buki danki na un kontribushon finansiero di Prins Bernhard Cultuurfonds Caribisch Gebied i algun otro spònser.
Pa mas informashon mira: https://monumentbonaire.nl


text:
ST. MAARTEN — E selekshon U-15 di Kòrsou a sali kampion di e promé CFU Under 15 Championship na St. Maarten derotando Repúblika Dominikana ku skor di 4-2.
Dilanti di un yeno kompletu e selekshon di Kòrsou a bai ariba den di 8 minüt di e partido ku gol di Luchently Vrutaal. Repúblika Dominikana ta bini bek i empatá e partido den e promé partinan di e di dos mitar ku gol di Freddy Feliz. Djis un ratu despues Feliz ta anotá su di dos gol i manda Repúblika Dominikana ariba ku skor di 2-1
Kòrsou no a entrega i na di 59 minüt di partido e máksimo goliadó di e torneo, Nathan Bernadina ta igualá e markadó na dos gol. Na di 64 minüt Bernadina ta anotá su di dos gol di partido i manda Kòrsou ariba 3-2.
Den di 70 minüt di e partido Luchently Vrutaal e sigurá e viktoria Kurasoleño ku su di dos gol di e partido, mandando Kòrsou ariba 4-2.
Golnan di Kòrsou: Luchently Vrutaal (8,70), Nathan Bernadina (59,64)
Golnan Repúblika Dominikana: Freddy Feliz (36,39)


text:
ABO TAMBE KIER TIN STABILIDAD Y TRANKILIDAD FINANCIERO NA TUR MOMENTO?
CMB ta introduciendo un facilidad di pago cu ta yuda bo controla bo finansas y disfruta di menos gasto di cambio. Awor bo por disfruta di mas recompensa, mas beneficio y mas siguridad cu miho control di gasto y pago mensual na bo fabor.
Aplica awe mes!
Haya mas libertad y recompensa den bo moneda local.
E tarheta cu ta brinda un facilidad di credito na florin, cu ta recompensabo y yudabo logra mas!
Miembrecia anual ta gratis
pa e prome aña.*
pa cada compra.
Credito na florin,
sin gasto di cambio di US dollar.
Contribui na
economia local
Disfruta di bo Florin Card, e producto di mas nobo di Bo Amigo, CMB.
*E oferta aki ta valido pa un tempo limita.
www.cmbnv.com


text:
Manual Practico COVID-19 na Pia di Trabao
Akibao por habri y/of baha e documento “Praktische handleiding COVID-19 op de werkvloer”, e documento aki ta contene informacion valioso pa e luga di trabao.
E documento aki ta pa e doño di trabao y trahado haya informacion con pa preveni y anda cu COVID-19 na pia di trabao.
Trahando hunto lo por reduci e cantidad di contagio, consecuentemente esaki lo beneficia cada negoshi y Aruba completo.
- Praktische handleiding COVID-19 op de werkvloer 28-09-2020 (PDF Document)


text:
Mision y Vision
E mision di IVA ta pa supervisa e calidad basico di calidad di cuido y pa stimula mehoracion continuo di e calidad di cuido. E vision di IVA ta cuido responsibel cu pashentnan por confia riba dje. E vision di IVA ta basa riba e balornan fundamental: independencia, proactividad, profesionalismo, transparencia.
Mision
E mision di IVA ta pa supervisa e calidad basico di calidad di cuido y pa stimula mehoracion continuo di e calidad di cuido.
Vision
E vision di IVA ta cuido responsibel cu pashentnan por confia riba dje.
Balornan Fundamental
E vision di IVA ta base riba e balornan fundamental: independencia, proactividad, profesionalismo, transparencia.


text:
Bin serka Mi tur ku ta kansá i kargá, i lo Mi duna boso sosiegu.”
(Mateo 11:28)
Kansá – E ta yama hustamente esnan agotá di tantu intento pòrnada,
molestiá pa tantu keha den di nan mes, esun ku ta sinti’é manipulá pa e
sirkunstansianan i hendenan. Finalmente, esnan ku ta sinti nan mes komo inútil.
Kargá – Hesus ta yama esnan ku tin bèrgwensa di nan propio kondukta, di
su propio inhustisia. Esnan ku ta someté na nan debilidatnan i no tin forsa
pa kambia.
Esakinan ta esnan ku Hesus ta yama! IMPERFEKTO, keriendo loke ta
hustu i berdadero.
Pensa ku mi: Kon bo ta bin serka Dios?
Bo inteligensia, bo posishon den un religion i bo propio apresio lo ta dilanti di
bo ora bo yega dilanti Dios? Si bo tin e kustumber di hasi bochincha ku bo
pensamentunan, awèl ora bo bin serka Hesus, bo no ta yega ku e nesesidat di skuch’E bo ke djis ekspresá bo mes. I einan ta kaminda e palabranan
repetitivo ta drentap (den e orashon), ku no ta ekspresá nada di e realidat ku bo ta biba,
pasó den fondo bo ta duna atenshon na bo enfoke so, na e kosnan ku bo gusta hasi i ku bo ta hasi hopi bon.
Ainda asina, bo ta aserkando Dios manera un hende ‘digno’, sin e nesesidat di un
Salbadó.
Awor bo ta bai komprondé e palabranan di Señor Hesus mihó, ora ku El a bisa ku e no a bin pa e hendenan salú, sino pa esnan ku ta malu.
E forma pa yega na Dios tin diaber ku tur loke bo ta konsentrá riba dje. Si
ta algu eksterno – bo obranan, bo kualidatnan – e ora ei bo no tin
nesesidat di e Salbadó. Pero, si ta algu p’aden, ku ta sosodé den bo, ku ta konserní (trata di) bo alma, e ora ei, e ta bira nesesario. Asina si, bo ta sinti nesesidat di e Salbadó, pasobra ora nos ta focus den e nos íntimo,
pensamentu-, sintimentu-, prioridat i esfuersonan, tempu, kondukta, ets., Dios ta mustra e kantidat di límite i imperfekshonnan ku ta eksistí! I ei bo ta
komprondé e importansia di papia ku Dios. Ekspresá loke bo ta mira den di bo mes ta algu nesesario, i algu ku bo mester hasi.
Den e kondishon aki, bo ta presentá bo mes no komo un hende ku ta salba su mes,
outosufisiente, sino manera un hende ku mester di e Salbadó.
Pues, e kaminda pa Hesus tin hopi sentido. E tin un resultado. E tin
kontesta, no pa un tempu, pero pa bida largu. Paso loke Hesus aliviá ta pa siglo i
siglonan. No ta temporal.
No lubidá: Pa bo por tin alivio di parti di Dios, bo mester bai serka dj’E, i no bo obranan. Ta nesesario pa den tur momento bo konsentrá den bo alma. Buskando E Salbadó.


text:
Kico ta un Vacuna?
Un vacuna ta un substancia biologico prepara cientificamente pa yuda e curpa humano defende su mes contra un virus. E vacuna ta wordo prepara cu sea un parti inactiva di e virus of geneticamente den forma di e tecnologia mRNA KIKO ESAKI TA?. Rond mundo y aki na Aruba tambe for di baby te cu adulto, mayoria hende a yega di haya un of mas vacuna pa yuda e curpa defende su mes contra malesanan manera entre otro Polio, Tetanus, Diphteria, Hepatitis-B, Rubella y mas. Door di ricibi vacuna, nos curpa ta genera anticurpa pa por bringa e diferente virus y malesanan na momento cu nan drenta e curpa. Esaki ta sosode por medio di e anticurpanan cu e vacuna ta yuda e curpa genera. Un virus awendia no ta keda solamente den un pais. Pa motibo di biahe y transporte di hende, bestia, cuminda y mercancia rond mundo e virusnan cu ta manifesta na un parti di mundo, tambe ta wordo transporta y infecta otro hende cu nan topa cu ne durante e biahe. P'esey nos por a mira con e coronavirus cu ta causa COVID-19 a biaha di un pais pa otro y a infecta miyones di hende y a mata miyones di hende tambe. Pa motibo cu e coronavirus aki ta nobo y hende no tawata prepara pa esaki por a sosode. Awor cu un vacuna a wordo crea, pueblonan rond mundo por proteha nan mes miho contra e virus.


text:
“Si, ami tabata contra e vacuna.
Mi a mira hopi di e videonan y lesa hopi informacion, kisas no tur tabata berdad, pero mi no a worry.
Sinembargo algo cu a pasa a haci cu mi a cambia di opinion.
Mi a mira un amigo di hopi aña haya e virus di Covid, e y su casa.
Nan a lucha hopi duro contra e virus na cas y despues den ICU na Hospital
Su señora a bolbe cas despues di varios siman.
Mi amigo si no a bolbe, e no a sobrevivi e impacto di Covid-19.
Nos a despedi di otro for di un potret riba su caha.
E la laga atras su señora y yiunan cu ya ta basta grandi.
Mi amigo no kier a bay asina trempan, lagando su famia atras, ami tampoco.
Mi a registra pa mi vacuna, pa mi mes ta protehi, pa mi ta un Tio pa e yiunan di mi amigo y un amistad di apoyo pa su casa.
Mi ta bay vacuna y sigui cuida, pa asina mi sigui ta un esposo pa mi casa y un tata ehemplar pa mi yiunan."


text:
Organisá pa Fundashon Alton Paas
Willemstad – Dia 13 di september próksimo lo bai tin un konferensia di hinter un dia pa mehorá aksesibillidat na Kòrsou. Por konta ku diferente oradornan lokal eksperto i ku pashon riba e tereno di aksesibilidat pa tur empresa i suidadano ku ke sa i komprondé mas tokante e tópiko pa por prepará pa por risibí kualke persona ku un desabilidat na nan empresa of kas.
Aksesibilidat ketu bai ta birando un topiko mas i mas popular rònt mundu. Kompanianan ke ta aksesibel i ta interesá pa tene kuenta i hasi mas esfuerso pa por risibí un persona ku un desabilidat den su establesimentu. Segun VIC (Volksgezondheids Instituut Curaçao) su investigashon di aña 2017 ta indiká ku 9% di nos komunidat tin un desabilidat fisiko. Ora nos tende di desabilidat fisiko, nos persepshon hopi bia ta un persona den ròlstul ku no por papia i ta full dependiente di otronan. Pero según e raport di ‘VIC’ desabilidat fisiko ta hopi mas amplio i por keda reparti den e 3 kategorianan ku ta mira(siegu òf problema ku vista), skucha (surdu òf problema ku oido i mobilidat (difikultat ku kanamentu òf no por kana).
Diferente kondishon ku ta krea diferente abilidat. Abilidatnan ku por ta di balor pa nos komunidat si tin e infrasktura adekua pa por fasilitá partisipashon aktivo den nos komunidat. Apesar di e ínteres di e kompanianan pa por hasi nan establesimentu/edifisio aksesibel bo ta mira na diferente okashon ku e intenshon tei pero e ehekushon tòg no ta kumplí ku e nesesidatnan di e komunidat desabilitá. Tin masha poko kaminda ku ta disponé di e informashonnan korekto i tambe ku ta relevante pa e komunidat di Kòrsou.
Pesei Fundashon Alton Paas a skohe pa pone un dia pa enfoká riba aksesibilidat i laga tur esnan konserní i interesá bini huntu pa ekipá nos mes riba e diferente aspektonan di aksesibilidat i kon huntu nos por logra hasi kòrsou mas aksesibel. Lo bai tin diferente topikonan pa kompanianan plus tambe individuonan ku ke sa kon pa hasi nan kas aksesibel.
Ku esaki nos ke enkurashá tur persona pa subi e website www.korsouaksesibel.com pa haña mas informashon i tambe registra online mesora.


text: Willemstad, 22 di mart 2021 – Despues ku riba rekomendashon konhunto di e dos partidonan den CGOA, esta Minister di Maneho di Gobernashon, Planifikashon i Servisio Públiko i Komishon Sentral di Sindikatonan (CCvV), Gobièrnu a aprobá nombramentu di señor Richard Begina i señor Antonio Hernandez komo presidente respektivamente presidente suplente nobo di e órgano aki, a start un ròndu di konsulta kaminda ámbos persona den nan kalidat nobo a hiba kombersashonnan preliminar ku sekretario di CGOA i tambe ku e dos partidonan. Karakter di e kombersashonnan tabata pa sera konosí mas di aserka ku otro i tambe ku funshonamentu di e órgano. Señores Begina i Hernandez, ku a keda proponé dor di ámbos partido den CGOA, pa e funshonnan ku a bira vakante despues di retiro boluntario di señores Valdemar Marcha i Franklin Hanze, tin konosementu vasto di atministrashon públiko i eksperensia amplio ku funshonamentu di aparato públiko, en partikular riba áreanan ku ta ligá na kondishonnan laboral di empleadonan públiko. Pa luna benidero CGOA lo tene su promé enkuentro plenario bou di guia di e presidio nobo.


text:
PALABRA I KONFIANSA TA BAL MAS KU SÈN!
Bon siman na tur mi fiel lesadónan. E siman aki mi tin un tema kutarela tá nos tur i ta trata debe. Ban wak e pregunta pa despues nos sigui atendé ku solushon pa e problema.
Pregunta: Señora poko dia ei mi a haña un karta di incasso buro kuta kobrando mi masha hopi sèn, ora mi a bai wak ta Kiko presís a resultá ku mi a bai Sint Maarten vakantie i mi por a keda serka mi amiga. Manera Semper ami no ta pague nada; e tampoko no mester paga ami nada ora e bin ku vakantie serkami. Asina nos ta atendé ku otro den silensio pa años kaba. Nunka mino sa bai man bashí; semper mi ta bai ku hopi regalo p’é i su famia. Awor mi ta haña e cuenta presentá ku mester paga e estadia mi ta den shòk!
Danki pa e kaso presentá i laga nos ban wak hurídikamente kiko por hasi ora un persona pa kualke motibu of otro haña un karta di un incasso buro
incasso buro su trabou ta pa kobra plaka ku un persona debe un otro. Prome bo pidi yudansa na un incasso buro, mester manda un notifikashon di imkumplimentu (Ingebrekestelling)promé. Ingebrekestelling den e kaso aki ta bo amiga ta manda kobrabo pa e debe atrasá i kaminda e ta dunabo chèns di paga bèk i e ta anunsiá ku si bo no paga dinter di e tempu stipulá, lo e bai un incasso buro i ku tur gastu ekstra lo kore pa bo kuenta. Importante aworakí ta pa bo tuma kontakto kubo amiga of e incasso buro i pone por eskrito ku bo NO ta di akuerdo ku e montante NI e karta. Si no kontestá e karta bo por spera un di dos i di tres karta i si ainda bo no kontestá; lo abo ta den inkumplimentu for di fecha di e promé karta. Si e problema no solushoná no ta nada, pasó den korte bo por trese bo obheshonnan dilanti di un Hues. Na final e Hues lo disidí si bo debe algu i si bo mester paga bèk. Tene na kuenta si, ku ora kosnan jega asina leu bosnan amistat probablemente a tèrminá.
Ta nos kustumber di keda na kas di famia of amiga durante di vakantie, pero kòrda semper si a keda na un hotèl lo bo mester a paga. Ora nos haña invitashon pa keda na kas di famia ofresé pa paga i si bisa nò, sòri pa ora bo bai bo kumpra un regalo laga atras, si bo laga sèn atras, den nos kultura por konsiderá esaki komo un ofensa.
Mi konseho pa señora ta buska un abogado i laga e hèndel ku e incasso buro asina evitando ku señora ta haña mas gastu inesesariamente.
Pues ya bo sa, palabrashon i konfiansa semper mester prevalesé i e proksimo biaha ora bo pensa di keda na kas di famia duna nan algu tòg maske nan neng’e. Bon siman bendishon pa bosnan tur. Apesar ku nos tin retonan grandi i tin biaha penoso nos dilanti, ban sigui hasi mas esfuerso pa pone kabes huntu i yuda otro di kurason. Honestidat ta 100 % asina so nos tur ta bai dilanti!


text:
WILLEMSTAD – Na mei último Curaçao Baseball Development Foundation (CBDF) a keda funda ku meta prinsipal yuda ku desaroyo di beisbòl na Kòrsou i pa asina por realisá e potensial máksimo di esaki. Partnernan fiho den e aliansa nobo aki ta KNBSB i FEBEKO. Den ocho luna di eksistensia e fundashon por mira bek sigur riba un komienso fruktífero. Tabatin algun logro hopi importante ku sin duda tantu riba término korto a yuda ku e desaroyo di beisbòl pa nos hóbennan pero riba tèrmino largu lo bai kosecha fruta pa e ramo aki. Niun mas importante ta e akuerdo di koperashon ku Koninklijke Nederlandse Baseball en Softball Bond (KNBSB). Esaki lo bai nifiká un impulso finansiero pa beisbòl di Kòrsou riba tur nivel.
Un di e logronan grandi ku riba tèrmino largu lo bai benefisiá beisbòl di Kòrsou manera a indiká kaba ta un akuerdo logra ku Koninklijke Nederlandse Baseball en Softball Bond (KNBSB). E federashon ulandes ku ta un partner fiho di CBDF a pone nan sosten 100% tras di e fundashon nobo i lo bai kontribuí ku desaroyo di beisbòl na Kòrsou i awor ku sosten finansiero. Ta bon konosí ku e ekipo di Reino ku pa gran parti ta konsistí di peloteronan di Kòrsou a logra posishoná su mes den top di mundu. Ku e koperashon aki entre KNBSB i CBDF ta spera ku por logra pa elevá e nivel di beisbòl den Reino aun mas tantu. Tantu KNBSB i Fundashon lo bai yuda ku desaroyo di beisbòl riba tur nivel. Pa logra ku esaki, KNBSB lo koperá pa rekoudá fondo pero tambe perkurá ku e selekshon di Kòrsou por partisipá Haarlemse Honkbalweek i World Port Tournament. Lo organisá tambe programa di training pa miembronan di e selekshon di Reino ku ta biba na Kòrsou òf ku den ‘off season’ ta aki. Pa loke ta desaroyo di talento, Dutch Caribbean Baseball Academy lo konta ku sosten di KNBSB i lo traha segun e plan di mas aña di entrenamentu di KNBSB. E bònt di beisbòl ulandes lo pone un suma anual disponibel pa e Fundashon te ku 2020 ku mester keda usa eksklusivamente pa base di beisbòl riba tur nivel. Na momentu ku e selekshon di Reino partisipá den torneo internashonal manera entre otro Baseball Classic i gana premio di sèn, un porsentahe fiho ku KNBSB tin derechi riba dje lo bin na benefisio di e fundashon i ku esaki pa beisbòl lokal. E suma di sèn aki mester keda usa pa desaroyo di peloteronan aki na Kòrsou. Si a kaso KNBSB risibí suma di sèn komo spònser pa e selekshon di Reino, un parti di esaki tambe ta bin pa e fundashon.
Otro logro di CBDF tabata ku a logra trese RBI bek na momentu ku MLB a otorgá e fundashon e derecho pa organisá e torneo aki. Danki na sosten di MCB i Refineria Isla pa e parti finansiero i Fundashon pa Nan pa e parti organisatorio ku 16 ekipo i 240 hóben for di edat di 13 aña te 18 aña a mira akshon for di komienso di òktober te mei mei di desèmber.
Un di e pilarnan hopi importante den e desaroyo aki ta e kuerpo di umpire. Un unidat ku hopi biaha ta keda lubidá. Komo ku e kuerpo di umpire tambe ta hopi importante den e totalidat di beisbòl, Curacao Baseball Development Foundation a tuma e inisiativa pa organisá un kurso pa tur umpire di tur nivel di nos beisbòl lokal. CBDF a traha huntu ku FEBEKO ku e meta komun pa garantisá desaroyo duradero di beisbòl di Kòrsou i organisá e kurso aki. E kurso tabata bou di direkshon di Frank Gijsbertha i un biaha mas ku sosten di Refineria Isla a hasi esaki posibel. Komo shete umpire lo terminá e kurso ku éksito i lo ta kla pa yuda nos liga nan. Lo bai traha un plan di tres aña pa por yega na produsí 20 umpire mas pa tur e liganan. Lo trata na manda dos umpire afó na ‘umpire school’, pa ‘upgrading’.
Meskos ku ta e kaso ku KNBSB, CBDF ta trahando riba lasonan estrecho pa un relashon mas fruktífero i ku lo tin benefisio pa beisbòl lokal ku MLB. Mester bisa si ku ya kaba por a mira fruta ku diferente reunion ku a tuma lugá kaba tambe ku representante nan di MLB. Ta un hecho ku durante e último showcase di MLB aki na Kòrsou por a nota un kantidat di kasi 50 scout presente ku tambe ta yuda kontribuí na e ekonomia nan estadia na hotèl, taxi, hür outo i tambe restorantnan.
Den 2016 tambe CBDF ta spera di por sigui traha pa desaroyo di beisbòl na Kòrsou i ku tur grupo lo saka probecho di esaki. Por bisa ku 2016 a kuminsá riba e bon pia na momentu ku nos promé big leaguer, Hensley Meulens a hasi un donashon na CBDF ku suma supstsnshal ku a keda rekoudá durante un anochi di sena ku presensia di ae astro di San Francisco Giants Hunter Pence, na desèmber último. Tabata djaweps último ku Hensley Meulens a hasi entrega di e chek na presidente di Curaçao Baseball Development Foundation, Lipo Elhage i sekretario Romulo Irausquin.


text:
Kralendijk, 16 di aprel 2021 – Gezaghèber Rijna ke haña informashon rápido tokante resultado di e investigashon relashoná ku e insidente ku a okurí dia 13 di aprel na e sitio di almasenamentu di kombustibel na Curoil Hato. Gezaghèber, kende ta responsabel pa siguridat i òrden públiko, ke pa investigashon mustra si esunnan involukrá a aktua korektamente pa prevení ku lo a surgi riesgo pa empleadonan, habitantenan den bisindario i medio ambiente. Mirando ku e inspekshon di kada 6 luna ku Inspekshon di Ambiente di Biba i Transporte (Inspectie Leefomgeving en Transport – ILT), Rijkswaterstaat (RWS) i Veiligheidsregio Rotterdam-Rijnmond (VRR) ta hasi, pa kasualidat tabata planiá di 14 te ku 16 di aprel, e tim di inspekshon aki lo investigá e insidente.
Dia 13 di aprel pa mas òf ménos 11:30 di mainta a konstatá ku na Curoil Hato kontenido di tur tres tanki di almasenamentu a keda kontaminá ku un meskla di gasolin i disel, komo konsekuensia di e echo ku a kambia e slannan di yena ku otro. E trabou di pòmp e tankinan hasi bashí i limpia nan a eksigí medidanan di prekoushon èkstra, pa kua a hiba konsulta ku komandante di Kuerpo di Bombero Hulanda Karibense i e kuerpo di bombero empresarial di Curoil. Seguidamente e tim di inspekshon di ILT, RWS i VRR a evaluá e medidanan i a duna pèrmit pa esaki.
Gezaghèber Rijna: ‘E insidente aki a terminá relativamente bon, pero e ta suprayá sí kon vulnerabel nos suministro di kombustibel ta tanten ku nos ta dependé di fasilidatnan di emergensia. Pa medio di aktuashon rápido a prevení algu mas pió, produkshon di elektrisidat no tabata na peliger direkto i e pòmpnan di gasolin no a keda sin stòk. Prinsipalmente for di punto di bista di siguridat e suseso aki ta proba ku e uso ku ta hasi di e fasilidatnan di emergensia aktual no tin mag di dura mas largu ku ta estriktamente nesesario.’
Ministerio di Asuntunan Ekonómiko i Klima i Entidat Públiko Boneiru ta trahando riba un solushon struktural i seif. E kompania di estado Bonaire Brandstof Terminals BV ku nan ta bai lanta lo konstruí dos lokalidat nobo di almasenamentu ku ta kumpli ku e eksigensianan mas haltu di siguridat.
Gezaghebber Rijna: "Dit incident is relatief goed afgelopen, maar het onderstreept wel hoe kwetsbaar onze brandstofvoorziening is zolang wij afhankelijk zijn van noodvoorzieningen. Door snel handelen is erger voorkomen, is de productie van elektriciteit niet in direct gevaar gekomen en zijn de tankstations niet zonder voorraad komen te zitten. Vooral uit oogpunt van veiligheid bewijst dit voorval dat het gebruikmaken van de huidige noodvoorzieningen niet langer mag duren dan strikt noodzakelijk."
Het ministerie van Economische Zaken en Klimaat en het openbaar lichaam Bonaire werken aan een structurele (veilige) oplossing. De op te richten staatsdeelneming Bonaire Brandstof Terminals BV zal twee nieuwe opslaglocaties bouwen die aan de hoogste veiligheidseisen voldoen.


text:
Jeon i Kevv ta lansa remix di “M’a Lag’e Kaya”
Ken por a kere ku un simpel video di Tik Tok ku a wòrdu publiká riba retnan sosial –awe a bira un remix i un videoclip! E storia kon e artistanan aki a yega na graba e kansion ta unu remarkabel. No ta hopi tempu pasa Kevv a post riba su Tik Tok cu un simpel guitara su vershon di M’a lag’e Kaya, un kansion ya konosí di Jeon su albùm Biggy Boy Forever. Jeon un dia direpente a risibí hopi mensahe kaminda vários persona a indik’é pa e wak e video ku Kevv a publiká riba su Tik Tok personal. Ora ku Jeon a bin topa ku e video aki, e la gust’e asina hopi ku e la komuniká ku Kevv i bisé pa nan kolaborá riba e kansion huntu i traha un remix di dje. Den un forma hopi spontanio e videoclip a wòrdu grabá na Rincon na Boneiru. Jeon a bula bai Boneiru 16 di Mart mainta trempan kaminda e la topa ku Kevv i pasando den barionan di Rincon a bin topa un kaminda hopi spesial i nan a disidí esei lo ta e lokashon pa e clip.


text:
CALIFORNIA — Jemyma Betrian ta bek den ring awe nochi den e kartelera Fight Night at Sportsmen’s Lodge na Studio City, California. Jemyma lo enfrentá Chandra Engel den loke lo bira su di dos pelea profeshonal di Mixed Martial Arts. Jemyma tin un rèkert di 1-0 den MMA miéntras su kontrinkante Chandra Engel ta di 0-2.
E úniko viktoria te ainda di Jemyma den MMA a bin kontra Hadley Griffith den e kartelera di Lights Out Promotions, Chaos at the Casino 5. Den e pelea aki Jemyma a nòkout Hadley den di 47 sekònde di e promé asalto.
Na desèmber ultimo, Jemyma tabata tin un otro pelea programa kontra Catalina Madril den e kartelera di Gladiator Challenge, pero akinan su kontrinkante no a presentá. Esaki ta hasi ku Jemyma ta bolbe bringa despues di seis luna. Pa Jemyma esaki ta un eternidat teniendo na kuenta ku den e promé seis luna nan di 2014 e la bringa den sinku kartelera di Muay Thai.
Despues di e pelea aki Jemyma ta spera di bringa algun biaha mas e aña aki ku e meta final di yega na un kontrakt ku UFC.


text:
Konsekuensia di preshon riba kurpa òf preshon di kurpa
Decubitus, den Bok’i pueblo, ta herida na sierto parti di kurpa, debí na drumi pa largu tempu riba e parti di kurpa ei. Decubitus ta surgi ora tin preshon dirèkt òf indirekto riba kurpa.
Decubitus ta derivá di e verbo latin decumbere, ku ta nifiká drumi (pone kurpa abou).
Komo síntoma di malesa e ta konosí ya pa basta tempu kaba. Den añanan 460 te 377 promé ku Kristu, Hippocrates a deskribí ampliamente ku decubitus por surgi a konsekuensia di posishon di kurpa ora ta drumi (riba kama). Na Egipto a koba saka un momia di un muhé bieu ku decubitus-ulcus, tapá ku kueru di un gasela.
Kousa i desaroyo
Decubitus ta e parti di kueru kaminda tehido ta muri (necrose) i úlsera ta forma (ulceratie). Esakinan ta ekspandé mayoria biaha den e tehidonan bou di kueru akonsekuensia di preshon riba kurpa òf preshon di kurpa riba kama. Ora necrose surgi e por keda pa bida largu.
Necrose por surgi por ehèmpel na hilchi akonsekuensia di negligensia di su posishon durante drumimentu (riba kama). E por surgi tambe na bèl di pia, pero no ora e pashènt mester drumi pa tempu largu riba lomba. Otro parti ku por haña necrose ta wes’i rabu, hep, chanchan, blat di skouder, etc.
Necrose ta kura pokopoko i e ta molestioso. Hopi biaha e por bula habri si no trat’é bon òf si e pashènt no sosegá bon. Esaki ta konta defakto pa tur necrose. Ta konosí ku desaroyo di decubitus ta relashoná ku drumimentu (riba kama) i preshon.
Orígen
Último siglonan a menshoná diferente kousa pa orígen di decubitus. Aparentemente tin un relashon bon kla entre decubitus i bira grandi serka pashènt geriátriko.
Dwarslaesie, doló debí na fraktura, dekadensia físiko i hopi otro malesa i afekshon tambe ta hunga un ròl pa orígen di decubitus, ora un pashènt no por move. Mester menshoná tambe sirkulashon defisiente di sanger i limfa, problema metabóliko, manera diabétis; anemia; defisiensia di nutrishon i infekshon.
Faktor ku por hunga un ròl pa orígen di decubitus
Preshon i forsa kousá pa moveshon ta hunga un ròl grandi ora tin decubitus. E forsanan akí ta stroba oksígeno i otro nutrimentu yega e sélulanan. Despues esaki ta kousa un disturbio asina fuerte di e metabolismo den e sélulanan, ku konsekuensia ku nan por muri.
Pashènt suak òf hopi malu tin preshon den bena hopi mas abou. E ora ei chèns di morto komo konsekuensia di influensia di preshon eksterno, lo ta grandi.
Necrose
Serka persona salú mes, ku a keda drumí seis te diesdos ora sin move, debí ku el a pèrdè konosementu, por ripará kambio di kueru. Despues di bintikuater te kuarentiocho ora necrose di kueru por surgi.
Banda di preshon tin tambe forsa kousá pa moveshon. Esaki no ta traha vèrtikal riba e kueru sino paralelo ku superfisie di e kueru. Ehèmpel di e forsa akí ta ku ora pone e kabes di kama mas haltu, e kurpa ta haña tendensia di slep bai abou.
E kueru di wes’i rabu lo no por move pareu, debí na resistensia fuerte entre kueru i kama. Ku esaki chèns pa forma úlsera ta grandi.
Frialdat i temperatura tambe ta faktor importante, prinsipalmente na parti di kurpa ku tin kontakto ku kama. Riba kama frialdat ta mas haltu, pasobra un kama normal no por apsorbá e friu sufisientemente ku sodó ta produsí. Den un ambiente friu asina resistensia entre kueru i kama ta oumentá.
Salubridat públiko
Tin relashon hopi estrecho entre decubitus i morto serkano. Decubitus hundu den kueru ta redusí espektativa di bida te mas o ménos shen dia.
Konsiderando esakinan ta mas ku klaru ku den kombatimentu di decubitus prevení ta mihó ku kura.
Decubitus ta un afekshon ku tin konsekuensia grandi, tantu kualitativo- komo kuantitativamente pa salubridat públiko. Estudio a demostrá ku pashènt ku decubitus ta kosta 50% mas na periodo di kuido i ta kousa pues un peso konsiderabel riba kuido di enfermeria. Pashènt ku decubitus króniko ku mester di kuido, por keda den hòspital ku un promedio di dos te tres luna.
Ademas estudio a demostrá ku 37% di pashènt di ochenta aña i mas, ku decubitus hundu na wes’i rabu òf hep, ta diabétiko.
E echo ku islanan Hulandes den Karibe tin prevalensia basta haltu di diabétis ta indiká ku prevenshon mester ta un parti esensial di programa di salubridat. Kolchon di skuma por aportá na esaki. Rekapasitashon médiko i sosial kombiná ku kordinashon, tambe ta hopi esensial pa redusí e problema di decubitus.
2,858 Bia mirá, 2 Bia mirá awe


text:
Ultimo competencia individual na Cali
Elias Halabi y Jonathan Bremo ultimo nan pa mira accion
Awe mainta trempan e ultimo competencia nan di Bowling Individual a tuma lugar na Cali.
Elias Halabi hunto cu Jonathan Bremo a mira acion den un evento aki. E Colombiano Oscar Rodriguez a logra di gana Oro akinan cu un promedio di 241 pin.
Awe tardi e eventonan di Doubles lo cuminsa caminda cu Aruba lo tin 3 team di damas.
Pa awetardi ora e doubles inicia, tur wowo lo ta riba e duo di Aruba, Kamilah Dammers y Thashaina Seraus. Despues cu Thashaina a logra oro riba e prome dia di evento y Kamilah a keda na di cinco lugar. Sigur nan ta e duo pa tene na bista.


text:
Riba e caminda di Hato pa Tanki FLip diasabra den careda di 1’or di marduga un homber coriendo den un ford explorer cu a caba di labora a baha caminda na su man drechi y a dal den un palo di luz causando daño na su auto. Asina mes a purba na core algun meter pero leu en yega momento cu e wiel drechi dilanti a kibra. E auto banda drechi, a keda destrui tanto spiel, man di porta, parti di e porta.
Asina e auto a keda meimei caminda, polis a presenta na e sitio y aki a constata cu e homber tras di stuur ta mustra di ta bebi y a pone supla a surpasa e limite y a keda deteni hiba warda di Polis.


text:
Ataniro ta risibi homenahe 30 aniversario den farandula
AUA// Diabierna anochi den Cas Di Cultura na Aruba a reconoce Janiro Eisden pa su 30 aña den farandula di Aruba. Ataniro ta un artista Arubiano cu a bai te den top di popularidat riba islanan ABC y Hulanda, y hasta ta wordo concidera un pionero pa e genero urban. Minister di Finansas y Cultura, Xiomara Maduro na e ocacion aki a skibi riba su pagina riba red social, " Niro of Ataniro ta un artista cu nos ta admira pa e manera con e ta canta y rima den nos dushi Papiamento. Masha pabien Ataniro, masha danki pa bo aprecio enorme pa nos idioma y cu nos bon Dios por sigui bendiciona bo talento unico".
Durante su discurso Minister Maduro a recorda con Janiro Eisden a inicia su carera den musica. Como un hoben yen di curashi el a lanta e banda ‘Basic One’ y a cosecha exito cu e cancion ‘Suave’. Despues di esaki tur aña Niro ta produci tres pa cinco cancion cu ta figura den Top 100 di nos radionan emisora y tambe na nos islanan ruman, caminda el a bira un eminencia. E mandatario a sigui bisa cu Janiro ta haci historia como e prome ‘rapper’ cu a ‘rap’ na Papiamento na Aruba ya cu esaki ta un genero di musica cual e idioma Ingles tabata domina. El a demostra su aprecio pa nos idioma y a haci cu e ‘rap’mento den nos idioma Papiamento, a bira popular y a bira parti di cultura di nos pais. Janiro a haci hopi frase cu e ta usa den su cancionnan, bira un dicho den Papiamento, ya cu por ehempel ora nos ta pasa bon, nos ta bisa ‘E cos aki ta dushi, e cos aki ta dushi mes’. Janiro ta hopi orguyoso di su distrito San Nicolas, caminda cu el a nace. Esaki e ta demostra dor di graba su videonan den San Nicolas cu actuacion di e hobennan di San Nicolas. Ta di admira con e ta yuda promove e distrito cu a wak’e nace y crece den su carera musical. Ataniro a participa tambe varios biaha na Calypso Contest y a sali e cantante mas popular. El a subi e tarima di Tumba Festival na Aruba y tambe na nos hermana isla Corsou. Na Aruba el a sali na di dos lugar y na Corsou el a clasifica den final y a marca historia ora su cantica a sali e cantica popular di caya na aña 2015. E mandatario ta gradici e hobennan di ‘Gang di Arte’ y ‘Dream Dare Do’ cu a bin cu e iniciativa p’e celebracion aki y cu hunto cu Departamento di Cultura a hinca un bunita show den otro y dedica esaki na Ataniro. Un palabra di gradicimento tambe na Fundacion ‘Everything is Possible’ y ‘Centro di Bario Dakota’ cu tambe a coopera pa haci e evento aki posibel


text:
Amplia bo negoshi
Haci negoshi cu gobierno
Den e ‘Comptabiliteitsverordening 1989’ di Aruba ta para e reglanan y e maneho, con gobierno di Aruba mester actua cu e fondonan di Pais. Tambe por lesa tocante e maneho di pago y Cobransa
Contenido
Comptabiliteitsverordening (CV) 1989
Den e siguiente LINK di Comptabiliteitsverordening (CV) 1989, por lesa entre otro e reglanan cu gobierno ta sigui ora di cumpra producto y/ of servicio.
Pa haya sa tocante cambionan den e CV por tuma contacto cu:
Directie Wetgeving en Juridische Zaken (DJWZ)
Schotlandstraat 53
Oranjestad
Telefon: +297 527 5100
Website: www.overheid.aw
E-mail: info@dwjz.gov.aw
Maneho di Pago
Pa provee productonan y servicionan pa gobierno, e siguiente condicionnan ta aplicabel:
- E Condicionnan General ta referi na accionnan di Pais Aruba y e proveedornan ta concerni e entrega di productonan y servicionan despues di ricibi un pedido;
- E suministro di productonan y servicionan ta wordo realisa mediante un ordo di compra emiti door di e Departamento di Finansas of door di Parlamento di Aruba, e consehero di Raad (Raad van Advies), Controlaria General of e Departamento di Obra Publico;
- Ora cu ricibi un producto/ mercancia of servicio e departamento, oficina, e oficina corespondiente of e Parlamento di Aruba, e consehero di Raad (Raad van Advies), Controlaria General of e Departamento di Obra Publico mediante un stampia y firma riba e factura lo indica cu e producto/ mercancia of servicio ta acepta den e termino di cantidad, prijs y calidad;
- Den principio Pais Aruba ta mantene e periodo di 90 dia pa haci pago, despues di ricibi un factura, teniendo cuenta cu e dato di factura como indicacion;
- Condicionnan den e contractnan cu ta inclui depositonan no ta wordo acepta door di e Pais;
- E Pais ta uza su autoridad pa bay di acuerdo cu su disposicion stipula den e Burgerlijk Wetboek di Aruba;
- Despues di e notificacion di incumplimento y e notificacion di interes, e interes ta wordo cobra door cu e pago ta wordo paga mucho laat (90 dia), esaki ta igual cu e interes legal;
- E duracion di un contract no por ta mas largo cu 5 aña (inclui renobacion di e contract);
- Si acaso e subcontratistanan ta den servicio, e contratista na cabes (persona no huridico/ persona huridico), y e subcontratista tambe (persona no huridico/ persona huridico) mester paga IB, AOV/ AWW, AZV, BBO, BAVP, BAZV na tempo. Den caso di un persona huridico e directornan/ personanan no huridico ta personalmente responsabel, cu e totalidad di su bienes (assets) priva den caso di no cumpli cu e pago.
- Ley di Aruba ta aplicabel pa tur transaccionnan y acuerdonan entre e proveedor y Pais Aruba. Conflicto entre e proveedor y Pais Aruba lo wordo husga door di hues autorisa na Aruba;
- Basicamente ta existi un periodo di prescripcion di binti (20) luna, desde inicio di e aña fiscal den cua e debe monetario di e pais cu e proveedor, cu base di e producto/ mercancia y servicionan ricibi lo vence, segun Comptabiliteitsverordening 1989;
- Si segun e administration di Departamento di Impuesto (DIMP) e proveedor tin belasting pendiente pa paga y cu ya a caduca na Pais Aruba, e Departamento di Finansas (DF), lo paga e suma aki na Departamento di Impuesto. Esaki por pasa cu peticion di DIMP of tambe cu iniciativa di DF. (articulo 10 di e invorderingsverordening).
Maneho di Cobransa
E siguiente maneho ta wordo uza door di Gobierno di Aruba/ Departamento di Finansas pa por cobra cuentanan cu ta habri: Pa ta cla, e invorderingsbeleid aki no ta aplicabel pa cobransanan di Departamento di Impuesto.
- E pagonan mester wordo haci na tempo, den un solo pago of segun acuerdo di pago;
- Areglo di pago ta solamente posibel bao condicionnan estricto estableci door di Departamento di Finansas;
- Si acaso pago no wordo haci na tempo, interes legal y costo di recuperacion lo wordo calcula aserca;
- Si segun e crediteurenadministratie e pais ta parce cu tin un debe cu bo persona, e ora e debe pendiente lo compensa/ lo wordo deduci for di e saldo pendiente como crediteur;
- Si acaso e Departamento di Finansas no tin bo adres corecto of si bo nenga di paga y ta bibando den exterior, bo lo wordo poni riba un sistema di paspoort di alerta. Como resultado, bo lo wordo deteni na e fronteranan di Reino Hulandes. Tambe bo lo por haya bo mes cu problema ora di renoba bo paspoort. Pa evita problema, duna bo adres corecto na Censo.
- Si acaso despues di notificacion bo haya mas interes y mas costo pa paga y bo nenga pa paga esaki of bo haya areglo di pago, lo bo haya un bishita di deurwaarder. Pa evita problema: duna bo cambio di adres na tempo, paga na tempo of haci areglo di pago na ora.


text:
AQUALECTRA TA KUMINSÁ PRODUSÍ I DISTRIBUÍ ‘SECOND GRADE WATER’ PA E ÁREA DI BAPOR KIBRA I PLAYA PÚBLIKO NA MARI PAMPOEN
Komo parti di esfuersonan pa hasi bon uso di rekursonan na un forma duradero
AQUALECTRA TA KUMINSÁ PRODUSÍ I DISTRIBUÍ ‘SECOND GRADE WATER’
PA E ÁREA DI BAPOR KIBRA I PLAYA PÚBLIKO NA MARI PAMPOEN
Willemstad, 25 di Ougùstùs 2022 – Aqualectra i Aqualectra Multi-Utility (AMU) huntu a disidí pa krea un dimenshon nobo den produkshon i distribushon di awa na Kòrsou. AMU a tuma e operashon di un planta pa produsí ‘Second Grade Water’ i Van der Valk Kontiki Beach Resort Curaçao a akordá pa kumpra e awa aki serka AMU. Ku esaki AMU i Van der Valk Kontiki Beach Resort Curaçao ta dal paso importante den nan esfuerso pa kontribuí na un forma signifikativo pa Kòrsou hasi bon uso di su rekursonan limitá na un forma duradero riba un manera ku ta benefisiá tur dos partido. Kòrsou te ainda ta konosí pa su awa puru, kristalino i di kalidat haltu ku kada un por bebe direktamente for di kranchi. Sinembargo aktualmente e mesun awa aki ta keda usá pa propósitonan kaminda no nesesariamente mester di awa di e mesun kalidat, kual ta usonan sekundario di awa manera pa awa di pisina, pa flush toilèt, laba outo òf pa mantené hardín di entre otro kasnan, edifisionan komersial òf hotèl. Ku mira riba e nesesidat di awa pa uso sekundario, AMU lo bai produsí i distribuí ‘Second Grade Water’ pa klientenan komersial i pa uso na área públiko den e área di Bapor Kibra i e playa públiko na Mari Pampoen.
AMU tin entre otro komo meta pa distribuí ‘Second Grade Water’ pa klientenan den e área di Bapor Kibra, inkluso e playa públiko di Mari Pampoen (‘Pier’) i e boulevard públiko ku aktualemente ta den konstrukshon bou di enkargo di Gobièrnu di Kòrsou, pa yuda redusí e gastunan di utilidat pa e fasilidatnan den e área aki.
Aqualectra pa esaki lo konstruí un ret di distribushon apart for di su ret regular di awa di bebe, pa asina por distribuí e ‘Second Grade Water’ den e área di Bapor Kibra i playa públiko na Mari Pampoen, miéntras e kalidat di nos awa di bebe distribuí dor di Aqualectra por keda garantisá. E promé fase di e proyekto kaminda lo kuminsá distribuí awa ku ta ‘Second Grade Water’, lo keda finalisá den kabamentu di 2022 pa kuminsamentu di 2023.
Awa pa bebe ta un di e nesesidatnan fundamental pa sobrebibensia di e ser humano. Pa sigur 93 aña Aqualectra ta produsí awa puru pa komunidat, pa medio di destilashon di awa di laman últimamente via e sistema di ‘Reverse Osmosis’. E awa ku Aqualectra ta distribuí na su stakeholdernan i na komunidat rònt Kòrsou ta renombrá i rekonosé rònt mundu pa su kalidat haltu. Lamentabel ta ku e awa di kalidat haltu aki ta e mesun awa ku ta usa pa propósitonan kaminda por usa awa di kalidat sekundario. Hotèl por ehèmpel ta usa kasi 85% di nan awa pa uso sekundario manera pa nan pisina, pa mantenshon di edifisio i hardin, pa flùsh toilèt, laba outo i otro usonan kaminda awa puru i di kalidat haltu no ta nesesario. Pa esakinan por hasi uso di ‘Second Grade Water’. Pa e motibu aki AMU lo partisipá, kolaborá, manehá i supervisá proyektonan i inisiativanan pa klientenan komersial, turístiko i públiko.
E produkshon di ‘Second Grade Water’ ta rekerí menos energia pa produkshon, menos kímiko i menos hende pa realisá e labor, kual tur huntu ta resultá den gastunan di produkshon hopi mas abou. Den esensia, mas barata i hopi mas duradero pa esnan ku ta usa e awa aki pa propósitonan sekundario.
Aqualectra i AMU trahando riba desaroyo duradero
Aqualectra i AMU ambos ta kompania subsidiario di Integrated Utility Holding. Aqualectra ta responsabel pa produkshon i distribushon di awa i koriente i servisionan relatá na esaki. AMU di su banda tin komo enfoke prinsipal pa ofresé servisionan di balor agregá (‘Value Added Services’) pa negoshinan (‘Business to Business’). Ehèmpelnan di proyektonan di AMU ta sistema Solar Photovoltaic (PV) pa diferente kompania, kontròl di prosesonan riba e área di energia i awa, infrastrukturanan di Fiber Optic i hopi mas.
E sektor di utilidat ta un sektor ku tin un gran impákto riba e komunidat lokal i debí na desaroyonan den merkado e ta un área kaminda desaroyonan bèrdè i duradero ta oumentando. Aqualectra i AMU, pa medio di entre otro e proyekto aki, ta traha riba desaroyonan duradero ku tin un impakto positivo riba e eksperensha di e klientenan i komunidat en general.
Inspanningen om te komen tot een duurzamer gebruik van watervoorzieningen
AQUALECTRA START MET PRODUCTIE EN DISTRIBUTIE VAN ‘SECOND GRADE WATER’
BIJ BAPOR KIBRA EN HET PUBLIEKE STRAND BIJ MARI PAMPOEN
Willemstad, 25 Augustus 2022 – Aqualectra en Aqualectra Multi-Utility (AMU) hebben besloten samen een nieuw dimensie toe te voegen aan de bestaande mogelijkheden op het gebied van waterproductie en distributie op Curaçao. AMU heeft de verantwoording voor de operationele activiteiten omtrent het ‘Second Grade Water’-installatie op zich genomen en intussen heeft het Van der Valk Kontiki Beach Resort Curaçao een akkoord gesloten met AMU om dit water van AMU af te nemen. Hiermee wordt door AMU en Van der Valk Kontiki Beach Resort Curaçao een belangrijke stap genomen in lijn met de inspanningen van beide partijen om op wezenlijke wijze een bijdrage te leveren aan duurzamer gebruik van de beperkte watervoorzieningen op Curaçao, op een voor beide partijen gunstige manier. Curaçao staat alom bekend om haar hoge kwaliteit water waar je rechtstreeks uit de kraan van kunt genieten. Echter, momenteel wordt datzelfde water ook gebruikt voor doeleinden waar men niet persé hoge kwaliteit water voor nodig heeft, namelijk water voor secundair gebruik zoals voor zwembadwater, spoelwater voor het toilet, water om auto’s mee te wassen en voor onderhoud van groenvoorzieningen van woningen, commerciële gebouwen of hotels. Met oog op de vraag naar water voor secundair gebruik gaat AMU ‘Second Grade Water’ produceren en distribueren aan commerciële klanten en aan openbare ruimtes in de omgeving van Bapor Kibra en het publieke strand bij Mari Pampoen.
AMU heeft als streven om onder meer ‘Second Grade Water’ te distribueren aan klanten in de omgeving van Bapor Kibra, inclusief het publieke strand bij Mari Pampoen (‘Pier’) en het publieke boulevard die momenteel in aanbouw is in opdracht van de Curaçaose regering, om uiteindelijk de utiliteitskosten van de verschillende faciliteiten in deze omgeving te helpen verlagen.
Om dit te kunnen realiseren bouwt Aqualectra, compleet afgescheiden van het huidig netwerk bestemd voor regulier drinkwater, een netwerk bestemd voor de distributie van ‘Second Grade Water’ in de omgeving van Bapor Kibra en het publieke strand van Mari Pampoen. Zo blijft de kwaliteit van het door Aqualectra gedistribueerde drinkwater altijd gewaarborgd. De eerste fase van dit project waarbij ‘Second Grade Water’ zal worden gedistribueerd, wordt omstreeks eind-2022 begin-2023 afgerond.
Drinkwater is één van de meest fundamentele benodigdheden van de mens. Aqualectra levert al zeker 93 jaar schoon betrouwbaar water geproduceerd aan de hand van destillatie van zeewater, recentelijk voornamelijk via het ‘Reverse Osmosis’ systeem. Het water dat Aqualectra over heel Curaçao aan klanten en stakeholders levert staat wereldwijd bekend om haar hoge kwaliteit. Helaas wordt ditzelfde hoge kwaliteit water ook gebruikt voor secundaire doeleinden waarvoor ook water gebruikt kan worden van minder hoge kwaliteit. Het watergebruik van hotels is hier een goed voorbeeld van. Zeker 85% van het water dat door hotels gebruikt wordt, is voor secundair gebruik zoals water voor zwembaden, onderhoud van de gebouwen, groenvoorzieningen, spoelwater voor het toilet, het wassen van auto’s en voor ander gebruik waarbij puur hoge kwaliteit water niet nodig is. Hiervoor is ‘Second Grade Water’ meer dan geschikt. AMU gaat daarom samenwerkingen aan met klanten op commercieel, toeristisch en publiek gebied om ‘Second Grade Water’ projecten en inisiatieven te coördineren en managen. De productie van ‘Second Grade Water’ vereist minder bedrijvigheid, minder chemicaliën en minder mankracht, waardoor alles bijeen resulteert in minder productiekosten. In essentie is het daarom goedkoper en duurzamer voor degenen die dit water zullen gebruiken voor secundaire doeleinden.
Aqualectra en AMU werken samen aan duurzame ontwikkelingen
Aqualectra en AMU zijn beide dochterondernemingen van Integrated Utility Holding. Aqualectra is verantwoordelijk voor de productie en distributie van water en elektriciteit en het leveren van de hieraan verbonden diensten. AMU op haar beurt richt zich op het leveren van diensten die van toegevoegde waarde (Value Added Services) zijn voor bedrijven (Business to Business). Voorbeelden van AMU projecten zijn onder meer fotovoltaïsche (‘PV’) systemen voor diverse bedrijven, energie- en wateraudits, glasvezel-infrastructuren en nog veel meer.
De nutssector heeft een grote impact op de lokale bevolking. Door marktontwikkelingen is er ook een enorme groei ontstaan aan groene- en duurzame ontwikkelingen. Aqualectra en AMU werken steevast en mede ook middels dit project, aan duurzame ontwikkelingen die een positieve impact hebben op de ervaring van haar klanten en het welzijn van ons gemeenschap.


text:
ORANJESTAD, Aruba: E ekipo di K9 di Korrektie Instituut Aruba ta traha hunto cu un grupo particular di sosten. Aki ta trata di cachonan di brigada di husticia cu ta cay bou di Korrektie Instituut Aruba (KIA) y Cuerpo Especial Arubano (CEA). Riba 26 di juni 2017, un cacho special a pasa un trayecto di entrenamento extensivo y awor a yega e momento culminante pe pasa examen na centro di formacion KIA na Balashi.
K9 ta masha orguyoso di Sting cu ta di e rasa “Malinois”. E ta e siguido di K9 “Clint” cu actualmente a bay cu pensioen pa motibo di tin un lesion na su lomba. K9 Sting tin 2 aña di edad y el a cumpli cu un entrenamento bastante extensivo na Aruba. K9 Sting tin habilidad pa entre otro controla su mes, tuma curashi y demostra perseverancia. Sting a bin for di Hulanda door di Scent Imprint For Dogs den forma di donacion. Na banda di trabou di vigilancia, Sting tambe lo eherce tarea como un cacho cu ta detecta narcotica.


text:
ORANJESTAD – Contrario na loke a wordo bisa na 2021, pa 2023 lo no tin plachi di number di auto nobo pa 2023. Esaki kier men cu pa 2023 tambe mester sigui usa e plachi cora cu blanco cu a keda emiti na 2020. Asina vocero di departamento di impuesto, Meverly Romano a bisa diahuebs den un conferencia di prensa. Motibo duna ta cu no tin fondo necesario aworaki pa haci e cambio. Hopi ta ‘contento’ cu e decision mirando cu ta considera e cambio di plachi un perdida di placa y material, y cu mester cuminsa usa manera otro paisnan, sticker of otro forma pa actualisa e pago di impuesto di vehiculo di motor.
LO TABATIN NOBO NA 2023
Na fin di September 2021, e director di DIMP Luenne Gomez a bisa e portal aki cu pa 2023 lo tin plachi di number nobo di auto. Pero mescos cu Romano a bisa na November di 2020, e mesun motibo ta wordo usa aworaki, esta falta di fondo. E plachi actual ta data for di 2020.
PAGO AWE CABA
Loke si ta positivo, ta cu entrante awe caba 15 di September 2022, por cuminsa paga pa e plachi pa otro aña. Esaki ta un adelanto tambe ya cu aña pasa por a cuminsa paga e plachi for di 7 di October pa e aña siguiente. Pues e biaha aki a adelanta e fecha cu un luna casi, dunando e usuario hopi mas tempo pa cumpli cu e pago.
ORANJESTAD – Diasabra ultimo Aeropuerto Reina Beatrix a celebra e hecho cu e aeroliña Colombiano Wingo a inaugural su ruta nobo Medellin pa Aruba. Esaki lo ta dos buelo semanal entre e dos destinacionan riba diaranson y diasabra. Manera custumber, tabatin e celebracion necesario cu bandera di ambos pais, desplega pa e pilotonan for di e cockpit, y despues e acostumbrado ceremonia na aeropuerto.
SCHIPHOL – Mescos cu a sosode un aña pasa, KLM a anuncia e siman aki cu ta aumenta e frecuencia pa islanan ABC cu mas di 20%. Asina e portal di aviacion luchtvaarnieuws.nl ta raporta. Pa Corsou, KLM ta bula 10 biaha pa siman, cu 2 buelo pa dia durante e periodo di pasco. Pa buelonan pa Aruba, den combinacion cu Bonaire, KLM lo usa nan avion di mas grandi, e boeing 777-300ER cu capacidad di 408 diario. Aña pasa tambe tabatin un tipo di anuncio asina aunke e biaha aki a haci esaki aun mas grandi.
ORANJESTAD - Den presencia di algun miembro di parlamento, Minister di Turismo, Hunta di Supervision di A.T.A., CEO di A.T.A., CEO di APA, CEO di AHATA, ekipo di A.T.A. y socionan di industria crucero, a efectua otro edicion di ‘Cruise Symposium’ riba Dia Mundial di Turismo den ballroom di Aruba Marriott Resort & Stellaris Casino. Touch of Steel a ricibi tur participante cu musica di steelpan. Minister Oduber, CEO di A.T.A. y CEO di APA a hiba palabra na esan presente, sigui pa un presentacion di ‘Aquila Center for Cruise Excellence’, un socio di A.T.A. den e industria crucero.
ORANJESTAD - Aruba Trade and Industry Association (ATIA), hunto cu algun otro gremio commercial, a pidi un reunion cu Minister di Finansa y Cultura y Directora di DIMP pa haya mas informacion y aclaracion riba e tema di BBO y e futuro pasonan pa cu e reforma fiscal. Directora di DIMP a contesta cu despues di ricibi mandato di gobierno tocante e reforma lo por yama un reunion pa asina duna mas informacion.
ORANJESTAD - Como parti di e Celebracion di dia Mundial di Turismo awe e varios partnernan den e industria aki tin un conferencia pa socionan local di e industria. A la ves esaki ta e apertura oficial di e conferencia Aruba Meets Europe cu ta conta cu participación di e socionan internacional. Tambe tin presente studiantenan di Unidad di Hospitalidad y Turismo di EPI y Facultad di Turismo di Universidad di Aruba. Tur esaki a inicia for di 8’or di mainta y ta sigui henter mainta na Aruba Marriott Resort.
ORANJESTAD – E gremio comercial Aruba Trade and Industry Association (ATIA) a raporta diaranson cu nan tuma nota siman pasa cu sindicatonan a vocifera nan disgusto ariba e proceso encuanto e “Congreso Nacional riba ley laboral”. Como gremio commercial, ATIA a sugeri, pa sigui cu e presentacionnan di e experto ariba e recomendacionnan di e reforma laboral (E1) y tambe seguridad social (E4), di e “Landspakket”. Alaves tambe bin na un fecha nobo, hunto cu e sindicatonan, unda si lo por dialoga pa yega na un solucion correcto pa nos isla.


text:
Un anochi glamuroso den estilo red carpet, cu un desfile di invitado VIP bisti trendy den e tononan cora y preto, a asisti na e invitacion di Penha Aruba, unda a lansa e fragancianan nobo di Armani. Famoso pa su diseñonan, e diseñador Italiano tin un portfolio amplio di fragancia, cu ta dedica na e personanan moderno y sofistica.
E evento tabata den e concepto di ‘red carpet movie night’, unda por a descubri cua fragancia ta pas cu bo personalidad, a base di e pelicula cu bo ta gusta. Sea bo ta amante di pelicula di pasion, romance of aventura, e conseheronan specialisa di Penha, a yuda scoge e fragancia depende di e pelicula cu cada persona ta encanta. Den Penha tin un area di fragancia hopi bunita di Armani, cu tin fragancia pa tur tipo di persona y gusto.
Un primicia durante e evento aki tabata cu e invitadonan por a retouch nan lipnan cu e lipstick di Armani, aunke ainda e no ta na benta na Aruba. Kiermen tur hende a ricibi un ‘Armani experience’ completo cu e atencion personal di e ‘beauty advisors’ durante henter e anochi. Penha Aruba a realisa otro evento exitoso, unda tur presente a disfruta di bon biña, bubbly, canapes y cu un vip booth special di Grey Goose, cu un cocktail crea exclusivamente pa e evento di Armani.
Nan a haci relansamento di ‘Acqua di Gioia’ , cu ta un fragancia hopi fresco y masculino, cu te ainda ta e number uno mundialmente den e fragancianan di hende homber. Pa hende muher tin ‘Si Passione’ cu ta un exito, cu a lansa aña pasa. E ta un fragancia hopi mas zoet, cu un toke mas ‘powdery’, cu no ta hacie asina intenso. Pa zomer algo mas fresco ta e ‘Acqua di Gioia” di hende muhe y e fragancia nobo ‘Sky di Gioia’ cu tin e notanan super fresco special, cu pa Aruba e ta un combinacion perfecto, principalmente den dia cu bo kier algo mas fresco cu e notanan frutal.


text:
KRALENDIJK – Awe djaluna 1 di yüni, siman i luna nobo a habri ku mala suèltu pa shofùr di un pikòp Mazda kolo blanku na momentu ku dos buriku a krusa kaya su dilanti na entrada di Amboina. E shofùr a purba pa evitá e choke sinembargo no a logra. E pikòp a dal e burikunan di kual un di nan a muri na e sitio dor di e impakto. E otro a bai kai den mondi kantu di kaminda i no por a sigui su rumbo debí na heridanan ku e la risibí. Shofùr di e pikòp man na kabes a indiká ku diripiente e burikunan a sali for di Amboina, krusa su dilanti pa drenta mondi. El a reakshoná mesora pero no por a evitá e choke. E no tin trabou na e momentunan aki debí ku frontera ta será i no tin turista biniendo Boneiru. E la pidi ayudo na e instansia nan konserní, sinembargo ainda e no a haña ayudo. Awor e ta hañ’é den e situashon aki miéntras el a risibí sierto indikashon ku seguro no ta kubri daño na momentu di choke ku buriku.
Ta bon pa usarionan di tráfiko tene kuenta ku ta temporada di sekura i e animalnan ta frekuentá area habitá ku mas frekuensia.
Polis a dirigí tráfiko na e sitio miéntras CRS a presentá pa registrá e aksidente.


text:
WILLEMSTAD — Riba 19 di mart 2015 direktiva di Fundashon Desaroyo Deportivo Kòrsou (FDDK) a tuma over e “beheerovereenkomst” pa e fasilidatnan Stadion di Suffisant, Pisina Bennie Leito i Stadion di Rif. Direktiva di Stichting Exploitatie Sportterreinen & Stichting Zwembad Curaçao ku ta konsistí di señor Orlando Cuales, Ivan De Windt I Joyce Nahr a move último dianan den un tempu rápido pa traspasá e fasilidatnan aki pa FDDK bai operá e totalidat.
FDDK lo bai sinta den próksimo siman na mesa pa kaba di atendé detayenan final I despues pa inventarisá, limpia I kuminsá mobilisá pa aktividatnan deportivo kue nan ritmo bek. Pues pronto FDDK lo bini ku su maneho nobo pa loke ta toka, uzo di fasilidat deportivo.


text:
ORANJESTAD- 23 januari 2022. Segun resumen di awe 262 persona a recupera y un total di 102 caso nobo di COVID-19 a keda registra di cual 38 ta no-residente. E cifranan aki ta representa un 'Positivity rate' bou di nos residentenan di 51%. E cantidad di casonan activo di COVID-19 pa awe ta 732 y cantidad di fayecidonan relaciona cu COVID-19 a aumenta cu 4 persona cu a fayece durante ultimo dos dianan; 21 y 22 di januari. Awor e total di fayecidonan a bira 191, condolencia y forsa na famianan. Datos ta ilustra casonan nobo di COVID cu un averahe semanal di 233 caso pa dia y un averahe di 'positivity rate' semanal di 57% pa dia.
Actualmente na Aruba tin 37 persona interna cu of debi na COVID di cual den ICU tin 1 persona y riba piso general tin 36. Na Colombia tin actualmente 6 persona den ICU y ninguno (0) riba piso general.


text:
KRALENDIJK – Un atentendado organisa I deliberadamente pa mata suidadanonan Boneriano ta na kaminda pa sosode riba 17 April 2020. Diputadonan di salubridat, ekonomia I deporte, Nina den Heyer, Elvis Sjin Asjoe I James Kroon mester wordu pone responsabel pa e matansa di Bonerianonan ku lo bai tuma luga den 2020. Gezaghebber Edison Rijna ku ta e kara I porta-bos di Gobierno Hulandes ta esun ku ta kordina e akto kriminal aki kontra humanidat. Segun multiple reportnan global di Corona COVID-19 Hulanda ta un di e paisnan na mundu I na Oropa despues di Italia ku Spanja ku tin mas mortonan I awor tin mes tantu hende ku a muri na China I 90%, pues kasi tur e mortonan registra ta bou di hendenan di 60 anja bai ariba. Gobiernu di Hulanda tin un plan makabro pa deal ku Korona COVID-19- ku nan ta aplika e sistema di herd-immunity- imunidat di grupo – ku ta ensera ku ta laga hendenan pega ku e virus I espesialmente esnan mas vulnerabel i grandinan lo muri, I gobierno lo spar miones na presupuesto di kuido I penshon. Na Hulanda tur dia tin mas ku 1000 kaso nobo di korona I kada dia tin alrededor di 200 hende ta muri I awor “Platform ZorgDomein” di dokternan Hulandes mes ta bai investiga pasobra e sifranan aki ta hopi mas haltu pasobra RIVM ta registra I raporta solamente hendenan ku a wordu di test I a muri den hospital o intensive care pero no esnan ku a muri den sentronan di kuido, na kas o otro kaminda I ku no a wordu di test. Mundialmente 3 biaha mas tantu hende ta kura I rekupera di korona pero na Hulanda esaki ta ku 100 biaha mas tantu hende ta muri ku ta rekupera. Hulanda pa motibu ku su sistema di kuido I hospital no por akapara tur e problema ku korona ku ta kasi 30 mil I ta kombirtiendo stadion di futbol den hospital I ta mandando pashentnan Alemania. Gezaghebber Rijna a reda e plan makabro di Hulanda pa korona virus I a bisa den konferensia prensa ku korona virus mester yega Bonaire I ta desidido pa trese aki ku personan ku lo repatria o esnan ku lo bin reforsa nos. Segun Rijna e ora ey ku Bonaire hanja e prome kaso di korona lo ordena un lockdown total mesora I e hospital I sistema di kuido ta bon ekipa I reforsa ku ekspertonan for di Hulanda I Colombia pa deal ku e kasonan di korona ku lo surgi e ora ey.
Si kasi tur e paisnan mas desaroya I riku na mundu no por deal ku e pandemia aki I Colombia I Hulanda mes no por deal ke esaki abase di e sifranan di kasonan nobo I mortonan diario- kon por ta ku Rijna ke purba manipula e pueblo Boneriano ku Bonaire ta prepara? Dikon Rijna I EBT a kambia di golpi despues di ordena ley pa distansiamentu sosial te ku 30 april – I Bonerianonan no por bai beach ets – pero di otro banda awor pura pura mester repatria hende I ta bisa ku korona mester bini Bonaire?
Nos hospital I kas di sosiego ta den mesun edifisio I ta kai net den plan makabro di gobiernu di Hulanda- I esnan vulnerabel I grandinan lo bira stadistka di morto meskos ku na Hulanda kaminda 100 mas tantu hende ta muri ku ta rekupera I esaki ta konisisti di 9 di kada 10 hende ku lo muri lo ta esnan mas vulnerabel I grandinan. Dikon deputado Nina den Heijer – deputado sosial ku mas tantu voto no kier proteha nos pueblo espesialmente esnan mas vulnerabel I nos grandinan kontra di e plan makabro aki di gobienro Hulandes?Dikon Dialogo Sentral ta ketu? Dikon USIBO ta ketu I no ta defende e ser humano mas? Dikon BONHATA, TCB, BBE , Asosashonan di bankonan – sektor komersial- tambe ta ketu ku un Bonaire komo uniko isla den Karibe di akuerdo ku “The Telegraph” di Inglatera ta raporta Bonaire ku ta e di dos teritorio ku mas tantu populashon ku no tin korona-vrius na mundu i sin korona-virus Bonaire lo por ta prome islanan den Karibe I mundu pa rekupera bek nos turismo komo un isla Korona-free? Dikon kleronan I religionan ta ketu apesar di tur e datosnan aki ku ta praktikando euthansia premidita ku korona? Dikon politikonan Boneriano no ta analisa e datosnan di Hulanda I splika pueblo ku Hulanda ta un di e paisnan na mundu ku tin mas morto per capita I no por sigui ordu di Hulanda na Bonaire sin mas pa hasi meskos trese e virus Bonaire pa kaba ku esnan vulnerabel I grandinan I sobra di e pueblo Boneriano?


text: KRALENDIJK – Outomobilistanan hopi fadá a ekspresá nan mal kontentu, kaminda nan mes a disidí pa drecha e kaminda di Hanchi Amboina. Ta trata di un kaminda hopi usa i esaki ta den super mal estado. E hendenan mes a opta pa yena e burakunan ku ta mas grandi, sinembargo tin mas ku ta rekerí atenshon. Ta un situashon fastioso ku no por warda mas riba gobièrnu pa drecha e kaminda. Esaki debí ku nan outo ta keda perhudiká, momentu ku ta hasi uso di e kaminda, ku tin buraku hundu. E hendenan a aliviá e situashon ayera anochi, yenando e kaminda ku tera. Ta un alivio temporal, i ta na gobièrnu pa tuma su responsabilidat pa drecha e kaminda di un manera duradero. Suidadano Frederick Ford ta e persona ku huntu ku algun otro a tuma e inisiativa, i a kuminsá yena buraku riba kaminda. “Mi a tuma e desishon pa yena e burakunan ku tin den Hanchi Amboina. Mi tin un Tire Shop, i ta hopi hende ta yega serka mi i splikami ku ta den e kaya menshoná, nan a kibra nan tayer di outo. Mi a opta huntu ku algun amigu pa yena buraku, esaki gratuitamente, loke ta na bienestar di tur outomobilista. Tur hende ku ta deseá por yuda pa drecha e diferente kamindanan ku tin ku ta den super mal estado,” Frederick Ford a bisa.


text:
Durante un reciente entrevista cu director di ImSan, dr. Joel Rajnherc ta bisa cu nan meta di ImSan semper tabata pa por atende cu nos pashent local na Aruba mes pa asina evita cu nan mester keda bay den exterior.
Actualmente tin diversidad di trabounan medico cu ta tuma luga na ImSan. Nan ta contesta cu specialistanan den diferente ramo manera e operacion di wowo retina, antes ta conoci cu tabata manda e pashent afo, por bisa cu pa awo tin mas di 100 pashent cu a opera pa nan retina.
Tambe Aruba ta conta cu operacion di Glaucoma, cu antes tabata ta manda afo, ta trata pashent otropedico, tin chirurg general, neuro chirurg, tin pashent pa chirurgie plastico y operacion di man cu ta algo mas fini.
Dr. Rajnherc ta papia di tratamento di electroshock cu tambe antes mester a bay curaçao cune, awo a busca machine pa haci’e na Aruba. “Nos ta den volume suficiente pa haci tur esaki no Aruba y no mande afo. Nos vision ta pa haci tur cos den cuido medico, zorg pa nos pashent keda na Aruba.”
Pa april ta premira cu lo keda cla cu e 22 cama pa asina persona cu keda cla cu nan operacion por keda drumi na ImSan mes y no mester bay cas di biaha, pero por tin su dianan mas trankil y confia den nan calidad di cuido.
Tur desaroyo ta yegando leu cu ImSan pa sigui brinda e calidad y cuido cu nan ta duna. Pa locual ta trata pashentnan di afo cu ta bin haci tratamento na Aruba, esaki ta bay via nan seguro di nan pais den cooperacion cu nan specialista di afo cu di Aruba.
Dr. Rajnherc ta bisa cu esaki ta cumpliendo cu tur regla y protocol estricto di pais Aruba mirando e pandemia cu nos ta aden, tur cos bon prepara y extra safe. “Nos kier proteha nos hendenan local, nos dokternan, nos enfermornan y pashent cu ta wordo opera. Calidad y safety ta e prome cos cu ta busa na ImSan.”


text:
Mas di 1 miyon pasahero a biaha na aeropuerto di Merca pa dia, esaki ta informacion di Administracion di siguridad di transporte. Experto ta bisa cu e casonan di un variante peligroso ta aumente den e pais.
“Locual nos ta haciendo ta esencialmente difundi e variante B.1,1.7 pa henter e pais”, Dr. Peter Hotez a bisa kende ta decano di Scol Nacional di Medicina Tropical di Facultad di Medicina Baylor.
E propagacion di variante, en combinacion cu e porcentahe mas chikito di Mericano ta completamente vacuna, ta e razon di experto cu a enfatisa cu lider estatal no mester lanta restriccion contra covid-19 y cu mericano mester duplica e medida di siguridad pa evita otro ola di e virus.
Un docente di gobernador a suavisa e restriccion e luna aki y caso na Merca no ta experimenta caida fuerte registra na cuminsamento di aña, un experto ta bisa cu ta probable cu e pais ta wak otro repunte di covid-19.
Esey ta motibo di cantidad di infeccion previo y cu vacuna na Merca a cuminsa forma un respaldo suficiente pa evita otro repunte. Otro expero ta bisa cu e casonan ta informa cu Merca por ta un predictor di otro aumento repentino.
Dr. Leana Wen, dokter di emergencia a bisa cu ta importante pa gobernador mantene e rumbo y implementa e uso di mondmask y distanciamento social.
Preocupacion pa esnan cu ta bay vakantie
Algun biaheronan a yega na destino popular di vakantie manera Florida, unda cu funcionario local ta bisa cu e esnan riba vakantie ta mas di locual nan por controla. Alcalde di Miami Beach, Dan Gelber a decalra estado di emergencia y establece toque de queda.
El a bisa cu a yega hopi persona cu intencion di no sigui regla y esey a resulta un nivel di caos y desorden cu ta poco mas di locual nos por soporta. Florida ta estado di e pais cu a raporta cifra mas halto di caso di variante B.1,1.7. Segun experto esey ta mas contagioso y potencialmente mas mortal.
Otro experto ta expresa mesun preocupacion, nan ta adverti cu tur otro persona riba vakantie por impulsa aumento repentino di covid-19 na otro parti di pais, specialmente awo cu cifra di vacunacion ta abou.
Te cu awo 81.4 miyon di Mericano a ricibi un dosis di vacuna contra covid-19. Esey ta 24.5% di e poblacion di Merca. Mas di 44 miyon, 13,3% di e poblacion a vacuna completo segun dato.
Si e number keda aumente y lider di henter e pais mester usa mas metodo pa ahilisa e proceso di vacunacion. Habri mas centro di vacunacion y amplia e rekisito di escohencia. E desafio aun ta haya forma di logra cu e pais adkeri inmunidad colectivo.
Datonan di e vacuna AstraZeneca
Awo cu ta spera cu AstraZeneca solicta autorisacion di uso di emergencia pa nan vacuna contra covid-19 na Merca. E vacuna a mustra un 79% di eficaz contra malesa sintomatico y un 100% di eficaz contra malesa grave y training nobo cu sede na Merca.
E training di fase 3 ta inclui mas di 32.000 participante y por aumenta e confiansa den e vacuna cu a keda desaroya pa Universidad di Oxford. Hopi pais Europeo a stop cu aplicacion pa motibo di preocupacion pa un cantidad chikito di coagulo.
Esey a bay contra conseho di agencia medico internacional, mientras cu continente ta confronta un di tres ola di infeccion pa e variante. E training a mustra bon tolera y no identifica problema di siguridad.
Un comite independiente no a haya un riesgo halto di trombosis of evento caracterisa pa un trombosis entre 21.583 participante cu a ricibi por lo menos un dosis di e vacuna di AstraZeneca.


text: Un pabien ta bay na Diandra Werleman-Genser cu a bira e ganador di e concurso pa scoge e portada di december. E team di revista FOCUS ta gradici tur e personanan cu a haci nan escogencia, cua segun nan ta e portada di december. E beyesa impactante di Shanty Kanhai, a crea e oportunidad pa diseña 4 portada pa e edicion di Fin di Aña. Un team di experto a forma parti den e team di FOCUS pa duna nan voto pa scoge e portada di december. Den mesun forma cu por a lesa diferente opinion dicon a gusta portada 1 – 2- 3- 4, asina tambe nos a ricibi cada persona su criteria dicon nan ta scoge tal portada. Finalmente a bay di acuerdo pa e portada 3 y esaki tambe ta e portada cu a cay mas na gusto di mayoría di hende. Nos ta gradici e ekipo cu a pone nan arte y creatividad pa realisa e portada aki. Pa cuminsa e beyesa Shanty Kanhai, Miss Teen Earth 2018, Elvis Hurtado cu ta e estilista y makeup artist Louryanne Dabian. E fotografo Suhaila Alders, Robin Croes di Miss Youth Aruba, Anyu Wadhwani di Jewels in Paradise y diseñador di e portada Jose Angel Fajardo conhuntamente cu e team di FOCUS. E revista ta riba mercado for di mayan mainta y sigur ta un ‘must have’ pa tin den bo coleccion.


text: Minsiter di enseyansa y deporte Endy Croes den e tratamento di e Najaarsnota 2022 ta duna di conoce cu ta bin parlamento pa traha y ta bin cu contestanan cu profecionalnan den gobierno ta yuda tur minister , pero oposicion ta bashi, nan no ta presente pa scucha nan propio preguntanan. Minister Endy croes ta kere cu esaki no ta na su luga. Actualmente tin un landspaket riba mesa y a haci un investigación den departamentonan di enseyansa y a traha un rapport pa tin un bista completo di e situacion di enseyansa na Aruba.


text:
NOTISIA.
BONEIRU.
KASO DRUM.
FISKAL A PIDI 124 ANJA DI PRIZON REPARTI DEN 7 SOSPECHOSO.
Info OM BES:
Awe mainta, djamars 16 di mei 2017, Fiskal di Ministerio Publiko (OM) a tene su rekisitorio den kaso “DRUM” na Boneiru.
Ta trata di un kaso ku varios akusashon kontra un of mas di e 7 sospechoso, variando di poseshon di arma di kandela ilegal, trafikashon di hende, trafikashon di droga, atrako ku violensia i morto di pokis Ferry Bakx. Ta trata di hechosnan ku a tuma lugá na luna di ougustus 2016 na Boneiru.
E demanda di OM BES den e kaso aki ta lo sigiente:
Nitzael P.G. (Venezuela, 1995) 25 aña prison
Rachyt S. (Bonaire, 1975) 20 aña prison
Chanon R. (Venezuela, 1983) 18 aña prison
Jose Enrique E.P. (Venezuela, 1988) 16 aña prison
William P. (Venezuela, 1986)15 aña prison
Fransisco P.M. (Venezuela, 1988) 15 aña prison
Fransisco C.A. (Venezuela, 1988) 15 aña prison
Tambe a entregá na Korte varios petishon pa daño perhuisio. E montante ta suma mas o menos 14.000 dollar. Ta trata di daño perhuisio di famia Van Dijk i partner di Ferry Bakx. Ta asina ku famia di defuntu a anunsia ku nan ta bai inisiá tambe un proseso di daño perhuisio pa medio di Korte Sivil.
Awe i mayan ta sigi e parti di defesa, repliek i dulpiek. Ta programá ku djarason atardi ta klousura e tratamentu di e kaso ku e ultimo palabra di e 7 sospechosonan.
UPDATE: E SOSPECHOSO KIKE TIN PROBLEMA DI SALUD.
Wes a kaba di informá ku analisis di mediko mas avansá awe a determiná ku e sospechoso “Kike” Exposito Perez den kaso DRUM na Boneiru tin ku biaha urgentemene pa Ulanda pa tratamentu mediko. E resultado mediko no ta bon i ta nesssario pa e haña tratamentu mas avansá den eksterior.
Wes ta bai trata pa atende ku su kaso kompletu awe pa evitá ku e tin ku bin sala di Korte mayan atrobe.


text:
Traha un plan cu un lista di loke mester nobo pa e aña escolar pa bo yiu. Asina bo ta evita di lubida articulonan importante. Saca potret di e lista cu bo telefoon y Sali trempan pa haci compras caminda bo ta haya e mihor deal.
Palabra cu bo yiu e momento di bay drumi pa e haya un bon descanso, drumi trempan y cu un rutina regular ta bon pa salud y energia di vitalidad pa lanta mainta cu animo. Ta recomenda mucha di 3 pa 5 aña drumi 10 – 13 ora di soño, mucha di 6 pa 12 aña 9 - 12 ora di soño, hoben nan 13 pa 18 aña 8 pa 10 ora di soño.
Prepara un Plan di alimentacion y un lista di kico mester cumpra pa cumpli cu e lista. Bo yiu for di scol basico te cu scol secundario y avansa mester mainta di un bon alimentacion specialmente pa cuminsa su dia; fruta manera Bacoba, Papaya, Berrys y Noot ta ideal, tambe Pan cu Webo of Papa.
Papia tocante uzo di telefon, awendia ta hopi importante si bo yiu tin un telefon pa e siña, uza e telefon ora cu mester. Localmente pero tambe internacionalmente telefon a bira un distraicion grandi cu ta perhudica cualkier alumno nan atencion pa loke ta importante den nan studio.
Seguridad, si bo yiu ta bay un scol pa prome biaha, sera conoci cu e vecindario. Ta bon pa e y abo mes como mayor sa di e situacion rond di scol y pa e sa unda pa acudi pa cualkier necesidad.
Sera conoci cu e Maestro of Maestra di scol pa asina abo y bo yiu tin un bon comunicacion cu e Maestro. Si ta posibel sa su number di telefoon, pa ora cu tin mester aclarea cualkier situacion. Bon comunicacion ta e clave!
Papia cu bo yiu tocante termento na scol, pa e no ter otro y si otro ter e, pa e raporta esaki na e Maestro of Maestra.
crea un ambiente agradabel pa bo yiu bin cas y haci su tareanan di scol. Si ta posibel crea un area di studio na cas serca di bentana pa mira den cura of den su camber.
Percura pa bo yiu tin un lessenaar y lachi of un cashi pa warda su bukinan di scol.
Despues di su tareanan di scol planea un programa di hobby of deporte cu bo yiu. Arte, recreacion y deporte ta hopi importante pa nan desaroyo social y tambe pa nan salud fisico y mental.


text:
Parlamentario Curtley Obispo: Kon ta bai garantisá solidaridat di kontribushon i pago na tempu di belasting di vehíkulo dor di tur kontribuyentenan
Minister di Finansa
Señor Kenneth Gijsbertha
Pietermaai #17/Pietermaai 4-4A
Djabièrnè, 6 sèptèmber 2019
Tópiko: Kon ta bai garantisá solidaridat di kontribushon i pago na tempu di belasting di vehíkulo dor di tur kontribuyentenan?
Apresiabel señor Minister Kenneth Gijsbertha,
Ku referensia na Minister su karta di 19 ougùstùs 2019, numerá 2019/003183 riba kontesta di mi preguntanan ku tópiko: kobransa di impuesto di vehíkulo. A base di e kontestanan di Minister di Finansa su karta, mi por konstatá ku for di 10 òktober 2010 te ku 31 desèmber 2017, Pais Kòrsou tin un défisit struktural di kontribushon i pago na tempu di belasting di vehíkulo dor di kontribuyentenan. Pendiente e naheffingsaanslagen di e periodo di añanan 2018 i 2019, ainda tin riba kaya pa kobra un mínimo di 28.6 mion florin, kual ta konsistí di: (a) e periodo promé ku aña 2012 pa un total di 11.6 mion florin, (b) e periodo di añanan 2013 te ku 2016 pa un total di 11.3 mion florin i (c) e periodo di aña 2017 pa un total di 5.7 mion florin. Sifranan ku tambe ta indiká bon kla dikon ainda tin fondonan di kontribushon di belasting di vehíkulo ku no a yega kaha di Pais Kòrsou, pa atendé e retraso den mantenshon di kayanan i kamindanan aki na Kòrsou.
P’esei segun mi opinion e défisit presupuestario struktural aki di kontribushon kolektivo di belasting di vehíkulo, ta eksigí un sentido di urgensia pa solushonnan struktural riba un término korto i mediano. Tambe den e kuadro di mi trabou di kontròl parlamentario mi ke sa kon Minister di Finansa i Gobièrnu di Kòrsou ta bai atendé den futuro pa trese solushonnan struktural, órden fiskal, sivismo fiskal i un kobransa efektivo pa ku e belasting di vehíkulo. P’esei mi ta aserka Minister di Finansa hasiendo uso di mi derecho komo parlamentario pa hasi pregunta nan konforme artíkulo 96 di Reglamentu di órden di Parlamento di Kòrsou:
(1) Ta bai introdusí den aña 2020 un plachi di number nobo pa vehíkulonan, pa asina remplasá e plachi di number di vehíkulonan ku ta data di aña 1999? Si òf No. Dikon Si òf No?
(2) Pa garantisá kontribushon i solidaridat di belasting di vehíkulo di tur kontribuyentenan, tin plannan pa e kambia e sistema di kobransa di kontribushon di belasting di vehíkulo aktual i transformá esaki den un sistema kaminda simultáneamente: (1) ta kobra e tarifanan aktual di belasting di vehíkulo den kombustibel di e vehíkulo na lugá di e sistema aktual i (2) ta introdusí un sticker di keuring pa tur vehíkulonan? Pregunta: Si òf No. Dikon si òf no?
3) Kon tin pensá di sigui stimulá e sivismo fiskal i solidaridat di kontribushon i pago na tempu di belasting di vehíkulo dor di tur kontribuyentenan?
Atentamente,
Curtley Obispo
Parlamentario pa Kòrsou
PAR